title: Englannin Itä-Intian kauppakomppania

text: Ranskan tappio seitsenvuotisessa sodassa (1756–1763) rajoitti Ranskan imperialistisia pyrkimyksiä siirtomaissa, ja myös esti teollisen vallankumouksen vaikutusta ranskalaisissa siirtomaissa. Robert Clive valtasi St. Georgen linnoituksen takaisin kauppakomppanialle. Pariisin rauhansopimuksessa (1763), ranskalaiset menettivät asemansa, säilyttäen ainoastaan kauppapostit pienillä enklaavialueilla Pondicherryssä, Machessa, Karikalissa, Yanamissa, ja Chadernagasissa ilman mitään sotavoimia.


title: Englannin Itä-Intian kauppakomppania

text: Sepoykapinan seurauksena hallitus kansallisti Kauppakomppanian vuonna 1858 annetulla lailla. Kauppakomppania menetti hallinnolliset oikeutensa, ja sen asevoimat lakkautettiin. Kauppatoiminta jatkui 1. tammikuuta 1874 asti.


title: Englannin Itä-Intian kauppakomppania

text: Kauppakomppania oli perustanut vuonna 1711 kauppapostin Kiinan Kantoniin harjoittaakseen tee- ja hopeakauppaa. Yhtiö muodosti brittiläisen oopiumikaupan monopolin Kalkutassa, josta myytiin oopiumia Kiinaan vuonna 1773. Kiina kielsi oopiumikaupan jo vuonna 1729, jonka jälkeen oopiumia salakuljettiin Kiinaan, oopiumin kieltolakia alettiin soveltaa tiukemmin vasta 1821. Kauppakomppanian mahti alkoi murentua 1834, kun sen monopolia ei uudistettu. Kiinan asettamat rajoitukset johtivat lopulta ensimmäiseen oopiumisotaan Kauppakomppanian ja Qing-dynastian välillä. Sen johdosta Hongkong liitettiin Britanniaan ja oopiumikauppa Kiinassa vapautettiin.


title: Humphry Davy

text: Sir Humphry Davy (17. joulukuuta 1778 Penzance, Englanti – 29. toukokuuta 1829 Geneve, Sveitsi) oli englantilainen kemisti. Hän oli sähkökemian uranuurtajia.


title: Humphry Davy

text: Davy oli 16-vuotias, kun hänen puuseppäisänsä kuoli. Davystä tuli paikallisen lääkärin ja apteekkarin oppipoika. Hän innostui tekemään kemian kokeita luettuaan Antoine Lavoisier'n oppikirjan. Kokeidensa ansiosta Davy pääsi 19-vuotiaana Thomas Beddoesin Bristoliin perustaman pneumaattisen instituutin johtajaksi. Davy teki ensimmäisiä merkittäviä tutkimuksiaan ilokaasulla. Hän hengitti kaasua ja havaitsi, että sitä voi käyttää anestesiassa.


title: Humphry Davy

text: Davy oli professorina Lontoon Royal Institutionissa vuosina 1802–1812. Hänen luentonsa saavuttivat suurta suosiota. Vuonna 1812 Davy aateloitiin.


title: Humphry Davy

text: Davy valitsi assistentikseen Michael Faradayn vuonna 1813. He kehittivät yhdessä hiilikaivoksia varten turvallisen Davyn lampun. Davy toimi Royal Societyn puheenjohtajana 1820–1827. Hän kuoli Genevessä 1829. Davyn terveyttä olivat heikentäneet haitalliset kaasut, joita hän oli hengittänyt kokeita tehdessään.


title: Humphry Davy

text: Davy eristi useita alkuaineita elektrolyysin avulla. Davy yritti ensin hajottaa sähköllä potaska- ja soodaliuoksia, mutta tuloksena oli vain vetyä ja happea. Kun Davy vuonna 1807 käytti liuosten sijaan sulatettuja suoloja, hän pystyi eristämään kaliumia ja natriumia. Seuraavana vuonna Davy yritti hajottaa muun muassa kalkkia ja magnesiumoksidia, mutta hän ei saanut niitä sulamaan. Lopulta hänen onnistui eristää kalsiumia käyttämällä elohopeaa apuna. Samalla tavalla Davy eristi bariumin, strontiumin ja magnesiumin. Davy eristi booria boorihaposta kaliumin avulla samoihin aikoihin Joseph Louis Gay-Lussacin ja Louis Jacques Thénardin kanssa.


title: Humphry Davy

text: Davy ei ollut varma, olivatko hänen eristämänsä aineet alkuaineita. Hän epäili, että alkuaineiden lukumäärä voisi olla hyvinkin pieni ja yritti hajottaa muun muassa typpeä, rikkiä ja fosforia. Davy teki tutkimuksia myös oksimuriaattihapolla, jota Lavoisier oli pitänyt yhdisteenä. Oksimuriaattihappoa saatiin hapettamalla muriaattihappoa eli vetykloridia. Tuolloin ajateltiin tavallisesti, että kaikissa hapoissa oli happea ja että muriaattihappo oli hapen ja jonkin muun alkuaineen yhdiste. Davy tuli kokeidensa perusteella siihen tulokseen, että oksimuriaattihapossa ei ollut happea vaan että se oli happea muistuttava aine. Hän antoi aineelle nimen kloori. Lisäksi Davy osoitti, että muriaattihappo koostuu vedystä ja kloorista, joten happi ei ole happojen välttämätön ainesosa. Gay-Lussac ja Thénard tekivät jälleen vastaavia kokeita samaan aikaan.


title: H.I.D

text: High Intensity Discharge (H.I.D) on kaasupurkausvalonlähteistä käytetty tekninen ilmaisu. Polttimossa olevien elektrodien väliin sytytetään valokaari noin 25 000–30 000 voltin jännitteellä, jolloin kaasu kuumenee plasmaksi joka tuottaa valoa. Sytyttämisen jälkeen valokaaren ylläpitoon riittää pienempi jännite. Polttimo vaatii ohjauselektroniikan, joka tuottaa tarvittavan käyttöjännitteen


title: H.I.D

text: Tekniikkaa käytetään autojen xenon-valoissa ja kiinteistöjen valaisimissa. Kaasupurkauslampuilla päästään huomattavasti parempaan energiatehokkuuteen kuin vanhanmallisilla hehkulampuilla.


title: Dura

text: Dura tarkoittaa seuraavia asioita:


title: M26

text: M26 voi tarkoittaa seuraavia asioita:


title: M10

text: M10 voi tarkoittaa seuraavia asioita:


title: Suurarkkipiispa

text: Suuarkkipiispa () on idän kristittyjen parissa autokefaalisen tai autonomisen kirkon pää, joka ei historiallisista tai ekumeenisista syistä halua käyttää patriarkan arvonimeä.


title: Suurarkkipiispa

text: Kreikan ortodoksisessa kirkossa Ateenan arkkipiispa käyttää suurarkkipiispan arvonimeä kunnioituksesta Konstantinopolin patriarkkaa kohtaan.


title: Suurarkkipiispa

text: Katolisessa kirkossa suurarkkipiispa on Rooman kirkon kanssa unioidun, Idän riitusta käyttävän kirkon päämies, joka käyttää omassa autonomisessa ("sui juris") kirkossaan samaa päätäntävaltaa kuin Idän katolisten kirkkojen patriarkat. Se, ettei kaikille Idän unioitujen kirkkojen päämiehille ole myönnetty patriarkan nimeä ja arvoa, johtuu ennen kaikkea hienotunteisuudesta ei-katolilaisia kristittyjä kohtaan. Näiden kirkkojen jäsenet tosin saattavat pitää järjestelmää syrjivänä, ja käytännössä näidenkin kirkkojen päämiehistä käytetään usein patriarkan arvonimeä. Erot patriarkan ja suurarkkipiispan välillä ovat enimmäkseen seremonioihin ja protokollaan liittyviä.Sekä patriarkat että suurarkkipiispat valitsee virkaansa heidän kirkkojensa kirkolliskokous. Patriarkat pyytävät paavilta hyväksynnän eli "kirkollisen yhteyden" ("ecclesiastica communio") vasta heidän virkaan asettamisensa jälkeen, kun taas suurarkkipiispat joutuvat pyytämään samaa jo ennen virkaan asettamistaan.


title: Suurarkkipiispa

text: Tällä hetkellä on neljä suurarkkipiispanistuinta:


title: M18

text: M18 voi tarkoittaa seuraavia asioita:


title: M36

text: M36 voi tarkoittaa seuraavia asioita:


title: David Jason

text: Sir David John White, taiteilijanimi David Jason (s. 2. helmikuuta 1940 Lontoo, Iso-Britannia) on englantilainen näyttelijä, joka on tullut suomalaisille tutuksi etenkin televisiosarjoista "Oi ihana toukokuu" ("The Darling Buds of May", 1991–1993) ja "Komisario Frost" ("A Touch of Frost", 1992–2010 ), jossa hän esitti päähenkilöä.


title: David Jason

text: Jason aloitti uransa 1960-luvun puolivälissä. Hän esiintyi muun muassa sarjassa "Do Not Adjust Your Set" (1967), joka oli eräänlainen Monty Pythonin lämmittelyvaihe ennen "Lentävää sirkusta". Muita sarjoja, joissa Jason on näytellyt, ovat muun muassa vankilasarja "Hilut kintuissa" ("Porridge", 1974–1977) ja "Aina auki" ("Open All Hours", 1976–1985).


title: Georgi Markov (toisinajattelija)

text: Georgi Ivanov Markov (, 1. maaliskuuta 1929 Sofia, Bulgaria – 11. syyskuuta 1978) oli bulgarialainen toimittaja, palkittu kirjailija ja toisinajattelija, joka kuoli sateenvarjosta annosteltuun myrkkyyn.


title: Georgi Markov (toisinajattelija)

text: Markov oli alun perin kirjailija ja näytelmäkirjailija, mutta hän loikkasi vuonna 1969 Bulgariasta, jota johti itsevaltainen johtaja Todor Živkov. Lännessä Markov työskenteli BBC:n, Radio Free Europen ja Deutsche Wellen palveluksessa. Hän kritisoi radiopuheissaan Bulgarian kommunistista hallintoa ja sen itsevaltaista johtajaa.


title: Georgi Markov (toisinajattelija)

text: Markov hän valmistui vuonna 1946 lukiosta ja alkoi opiskella yliopistossa kemiaa. Hän työskenteli kemistinä ja kemian opettajana. 19-vuotiaana hän sairasti tuberkuloosia ja joutui sairaalahoitoon. Hän luopui kemistin työstään ja ryhtyi kirjailijaksi. hän julkaisi 1957 ensimmäisen kirjansa. Bulgarian kirjailijaliitto palkitsi hänet vuonna 1968.


title: Georgi Markov (toisinajattelija)

text: Markov kirjoitti toisesta maailmansodasta ja kritisoi kansallissosialismin valtaa maassa. Todor Živkov yritti rohkaista nuoria kirjailijoita kirjoittamaan sodasta. Markovin näytelmiä ei julkaistu Bulgariassa ja kommunistiset sensorit hyökkäsivät niiden kimppuun.


title: Georgi Markov (toisinajattelija)

text: Vuonna 1969 Georgi Markov matkusti Bolognaan, Italiaan, jossa hänen veljensä asui. Hänen aikomuksensa oli odottaa, kunnes hänen näytelmänsä julkaistaan kotimaassa. Hän pohti usein paluuta kotimaahan. Bulgaria ei uusinut 1971 Markovin matkustuslupaa, joten hän muutti Lontooseen. Siellä hän oppi englantia ja sai vuonna 1972 töitä BBC:n bulgariankieliseltä osastolta. Myöhemmin hän työskenteli Deutsche Wellellä ja Radio Free Europella. Markov sai tietää vuonna 1972, että Bulgarian kirjailijaliitto oli puhdistettu Markovin kaltaisista nuorista kirjailijoista, ja monet oli joutuneet julkaisukieltoon. Hänet tuomittiin kotimaassaan poissaolevana kuudeksi vuodeksi vankilaan.


title: Georgi Markov (toisinajattelija)

text: Markovin kirjat poistettiin kirjastoista ja kirjakaupoista, ja eikä häntä enää ennen vuotta 1989 mainittu Bulgarian viestimistä.


title: Georgi Markov (toisinajattelija)

text: Markovin näytelmiä esitettiin 1974 Lontoossa ja Edinburghissa.


title: Georgi Markov (toisinajattelija)

text: Markov avioitui vuonna 1975 Annabelle Dilkin kanssa. Pariskunta sai yhden tyttären Alexandra-Rainan(s. 1975). Vuosina 1975 ja 1978 Markov kirjoitti kirjaa “In Absentia Reports”, joka analysoi elämää kommunistisessa Bulgariassa. Hän luki kirjansa kappaleita viikoittain Radio Free Europessa. Hän hyökkäsi kirjassaan kommunistihallintoa ja sen itsevaltaista johtajaa Todor Živkovia vastaan.


title: Georgi Markov (toisinajattelija)

text: Kun Markov 7. syyskuuta 1978 (Todor Živkovin syntymäpäivänä) käveli Waterloo Bridgeä linja-autopysäkille, häntä pisti joku reiteen sateenvarjolla, pyysi anteeksi ja lähti pois. Markov kertoi myöhemmin lääkäreille miehen puhuneen englantia ulkomaisella korostuksella.


title: Georgi Markov (toisinajattelija)

text: Markovin jalkaa särki tapauksen jälkeen. Kun hän palasi työpaikalleen BBC:hen, hän huomasi punaisen näppylän kohdassa, johon sateenvarjon kärki oli osunut. Hän kertoi tapauksen työtovereilleen. Sinä iltana hän sai kovan kuumeen ja hänet kiidätettiin sairaalaan, jossa hän kuoli kolme päivää myöhemmin. Tapausta kutsutaan sateenvarjomurhaksi.


title: Georgi Markov (toisinajattelija)

text: Sairaalassa Markov kertoi lääkäreille epäilevänsä, että hänet olisi myrkytetty. Scotland Yard määräsi ruumiinavauksen. Ruumiinavauksessa patologit löysivät pienen, pyöreän, metallisen, nuppineulanpään kokoisen kuulan Markovin reidestä.


title: Georgi Markov (toisinajattelija)

text: Kuula oli 1,52 mm leveä, 90 % platinaa ja 10 % iridiumia. Siihen oli porattu kaksi 0,35 mm halkaisijaltaan olevaa reikää, jotka yhdessä muodostivat X:n muotoisen kammion kuulan sisälle. Kuulaa tutkittiin Porton Downin sotilaslaboratoriossa. Tutkijat saivat selville, että kuulassa oli todennäköisesti puhdistettua risiiniä. Reikiä käytettiin risiinin täyttämiseen. Kuula oli voideltu erikoisella eristeellä, joka suli 37 °C lämpötilassa (ihmisen ruumiinlämpötila) ja vapautti risiinin Markovin verenkiertoon aiheuttaen tämän kuoleman. Vaikka Markov olisi selviytynyt elossa, olisi ollut vaikeata löytää Markovin ruumista todisteita risiinimyrkytyksestä, sillä risiini ei näy verenkierrossa.


title: Georgi Markov (toisinajattelija)

text: Kymmenen päivää Markovin murhan jälkeen eräs toinen bulgarialainen toisinajattelija, kirjailija Vladimir Kostov, sai samanlaisen piston Pariisin metrossa. Lääkärit löysivät samanlaisen kuulan Kostovin reidestä. Kostov selvisi, sillä hänellä oli villahousut jalassa ja todennäköisesti kaikki myrkky ei levinnyt ruumiiseen. Kostov kertoi, että hän oli nähnyt miehen, joka kantoi pientä salkkua, ei sateenvarjoa. Joidenkin mukaan Markovia oli todella pistetty sateenvarjolla, mutta Markov ei sanonut esineen olleen sateenvarjo.


title: Georgi Markov (toisinajattelija)

text: Tunnettut KGB-loikkarit Oleg Kalugin ja Oleg Gordievski kertoivat, että Bulgarian salainen poliisi oli suunnitellut murhan. Asiakirjat Markovin murhasta tuhottiin, kun kommunistinen hallinto menetti vallan maassa vuonna 1989, joten todisteita puuttuu paljon.


title: Georgi Markov (toisinajattelija)

text: Bulgarialainen toimittaja Hristo Hristov väitti, että tekijä oli Tanskassa asuva italialainen Francesco Giullino. Giullino oli Bulgarian salaisen palvelun palkkaama agentti, joka kierteli matkailuautolla ympäri Eurooppaa ja esiintyi muun muassa antiikkikauppiaana. Giullino oli asunut Tanskassa, ja ollut 40 päivää Lontoossa ja oli asunut lähellä Markovin asuntoa. Giullino tiettävästi elää vielä ja matkustelee vapaasti ympäri Eurooppaa. Häntä vastaan ei ole nostettu syytettä. Bulgarian entistä johtajaa Todor Živkovia on myös haastateltu, mutta tämä kiisti asian. Bulgariassa ollaan haluttomia tutkimaan enää tapausta, eräänä syynä siihen on se, että Bulgarian lakien mukaan tapaus vanheni 30 vuodessa eli syyskuussa 2008.


title: Novaja gazeta

text: Novaja gazeta (, "Uusi lehti") on venäläinen kolmesti viikossa ilmestyvä lehti, jolla on yhteiskuntakriittinen toimituksellinen linja. Neljä lehden toimittajaa on surmattu ja monia uhkailtu. Lehti on Venäjän tunnetuin liberaalilehti.


title: Novaja gazeta

text: Henkilökunta omistaa lehdestä 51 prosenttia. Loput 49 prosenttia myytiin vuonna 2006 Mihail Gorbatšoville ja Aleksandr Lebedeville. Lehden levikki Moskovassa on 170 000, mutta lisäksi sillä on paikallispainoksia ainakin Pietarissa ja Nižni Novgorodissa.


title: Novaja gazeta

text: Novaja Gazeta on perustettu 1993. Sen perustajat ovat Komsomolskaja Pravdan entisiä toimittajia. On esitetty, että lehti olisi erityissuojelussa, länteen suunnattu näyteikkuna, johon voisi tarvittaessa viitata. Päätoimittaja Dmitri Muratovin mukaan se voi osin pitää paikkaansa, mutta toisaalta hän viittaa lehteen kohdistuneisiin toimiin.


title: Novaja gazeta

text: Lehti on ainoa merkittävä Venäjällä ilmestyvä opposition lehti. Se sai vuonna 2009 Kansainvälisen lehdistöinstituutin IPI:n tunnustuksen.


title: Novaja gazeta

text: Suomeksi Novaja Gazetan artikkeleita on aiemmin julkaistu Voima-lehdessä, ja lehden artikkeleista koottuja taskukirjoja (13 kpl) on julkaissut Into Kustannus.Vuodesta 2012 alkaen Novaja Gazetan suomennettuja artikkeleita alkoi ilmestyä osana kuusi kertaa vuodessa ilmestyvää Le Monde Diplomatique-lehteä.


title: Novaja gazeta

text: 3. lokakuuta 2010 Novaga Gazetan päärahoittajan, oligarkki Alexandr Lebedevin pankki joutui naamioitujen poliisien ratsian kohteeksi. Poliisi vei vain pankin erään asiakkaan toimiin liittyviä asiapapereita, ja Lebedev oli itse samaan aikaan pankissa.


title: Novaja gazeta

text: Vuonna 2014 Novaja gazeta sai tiedotusvälineitä valvovilta viranomaisilta varoituskirjeen, jossa lehteä syytettiin ääriliikkeiden tukemisesta. Novaja gazetalle annetiin kymmenen päivää aikaa poistaa ääriliikkeita koskevat kirjoitukset verkkosivuiltaan. Jos lehti ei poista kirjoituksia, sen toimilupa saatetaan perua. Novaja gazeta on kirjoittanut muun muassa venäläiseten osallisuudesta Itä-Ukrainan kriisiin. Varoitus saattaa johtua syyskuussa julkaistusta artikkelista, jossa toimittaja Julija Latynina vertaa venäläisten parlamentaarikkojen tekoja natseihin.


title: Novaja gazeta

text: Lehden printtiversio joutuu alustavien tietojen mukaan tauolle toukokuussa 2015. Syynä on talousvaikeudet, joita ovat aiheuttaneet muun muassa toimitilojen vuokran ja paperin hinnan nousu.Lisäksi mahdollisesti seuraavat


title: Novaja gazeta

text: Seuraavat ovat joutuneet murhayrityksen kohteeksi


title: Juri Štšekotšihin

text: Juri Petrovitš Štšekotšihin (Ю́рий Петро́вич Щекочи́хин, 9. kesäkuuta 1950 – 3. heinäkuuta 2003) oli venäläinen tutkiva journalisti, kirjailija ja liberaali kansanedustaja, joka kuoli oudolla tavalla. Hän tuli tunnetuksi kirjoittamalla järjestäytyneestä rikollisuudesta ja korruptiosta sekä kampanjoimalla niitä vastaan. Hänen viimeinen ei-fiktiivinen teoksensa käsitteli KGB:n tiedonantajina toimineita henkilöitä.


title: Juri Štšekotšihin

text: Štšekotšihin työskenteli toimittajana Novaja gazeta -lehdessä. Hän selvitteli mm. Moskovan kerrostaloräjäytyksiä 1999, joiden takana on väitetty olleen Venäjän salaiset palvelut, sekä Tri kita -korruptioskandaalia, johon liittyi korkeita FSB:n upseereita ja joka kytkeytyi rahanpesuun Bank of New Yorkin kautta.


title: Juri Štšekotšihin

text: Štšekotšihin kuoli äkillisesti heinäkuussa 2003 outoon sairauteen. Vain muutamaa päivää myöhemmin hänen oli määrä lähteä Yhdysvaltoihin tapaamaan FBI:n tutkijoita. Venäjän viranomaiset julistivat hänen sairauskertomuksensa salaiseksi. Sairauden oireet sopivat radioaktiivisten aineiden aiheuttamaan myrkytykseen ja muistuttavat vahvasti oireita, joista kärsi Aleksandr Litvinenko ennen kuolemaansa 2006. Litvinenko väitti eläessään, että Štšekotšihinin kuolema oli poliittinen salamurha, ja samanlaisia teorioita on esitetty joukkoviestimissä.


title: Umar ibn al-Khattab (1969)

text: Umar ibn al-Khattab (14. huhtikuuta 1969 Saudi-Arabia – 20. maaliskuuta 2002) oli islamilainen taistelija, jonka epäiltiin osallistuneen Beslanin koulukaappauksen suunnitteluun. Hän kuoli myrkytykseen viidessä minuutissa avattuaan kirjeen, jonka uskoi olevan äidiltään.


title: Besame Mucho (albumi)

text: Besame Mucho on Topi Sorsakosken & Agentsin albumi vuodelta 1987. Ilmestyessään monien yllätykseksi albumilta ei löydykään nimikappaletta, vaan kyseessä oli Agentsin ja Topi Sorsakosken tarkoituksella tekemä "jekku". Hittejä olivat muun muassa "Kaksi kitaraa", "Kauan" ja "Valot" (Baddingin kappale instrumentaaliesityksenä). Levy myi 156 605 kappaletta ja sai tripla-platinaa, eli kyseessä on Sorsakosken ja Agentsin myydyin levy.


title: Besame Mucho (albumi)

text: Kaikki kappaleet sovittanut Esa Pulliainen.


Eurooppalainen opintosuoritusten ja arvosanojen siirto- ja kertymisjärjestelmä, () on vuonna 1989 Erasmus-ohjelman puitteissa luotu eri maiden välisten erilaisten opintojen mittausjärjestelmien vertailutyökalu, joka on kehittynyt vuonna 1999 alkaneen Bolognan prosessin aikana eurooppalaiseksi standardiksi korkeakouluopintojen laajuuden (opiskelijoiden opintotavoitteiden saavuttamiseen käytetyn keskimääräisen työmäärän) ja arvostelun keskinäisen vertailun mahdollistamiseksi.


title: Eurooppalainen opintosuoritusten ja arvosanojen siirto- ja kertymisjärjestelmä

text: Mitoitus perustuu arvioon lukuvuoden mittaisen täysipäiväisen koulutusohjelman vaatimasta 1500-1800 tunnin työstä. Yhden lukuvuoden pituus vastaa 60 ECTS-opintopistettä, joten yksi ECTS vastaa noin 25-30 tuntia työtä. Pisteitä kertyy opiskelijalle vain läpäistyistä opinnoista, ei opiskeluajasta.


text: Nykyiset järjestelmät:


text:
Vanhat järjestelmät:
Opintoviikoista opintopisteisiin siirtyminen on suoritettu paikoin ilman tarvittavia lisäresursseja, minkä takia vaadittua kurssien työmäärän analysointia ei ole pystytty tekemään vaan on käytetty jopa suoraa muuntokerrointa. Opintosisältöjen vertailukelpoisuuden saavuttaminen on huomattu mahdottomaksi, sillä samansisältöisistä opinnoista voi saada eri määrän opintopisteitä jopa saman korkeakoulun sisällä.


text: ECTS:n kuuluu myös arvosana-asteikko, joka on seuraavanlainen:


title: Korkeakoulututkintotodistuksen liite

text:
Korkeakoulututkintotodistuksen liite ("Diploma Supplement") on korkeakoulututkintotodistuksen Europass-liite ja korkea-asteen koulutuksesta annettavaan todistukseen liitettävä, kansainväliseen käyttöön tarkoitettu asiakirja, jonka tarkoituksena on tehdä helpommaksi ymmärtää, mitä tietoja ja taitoja tutkinnon suorittaminen on edellyttänyt.
Sen on tarkoitus lisätä tutkinnon- ja tutkintotodistuksen ymmärrettävyyttä ja vertailtavuutta kansainvälisissä yhteyksissä. Liite on Bolognan prosessiin sisältyvä Euroopan korkeakoulujärjestelmien vertailtavuuteen tähtäävä kehittämistoimenpide.


title: Korkeakoulututkintotodistuksen liite

text: Liite on Euroopan unionin, Euroopan neuvoston ja UNESCO:n hyväksymä. Liitteestä ja siihen liitetystä kansallisen korkeakoulujärjestelmän kuvauksesta käyvät ilmi tutkinnon rakenne, tavoitteet, taso ja asema koulutusjärjestelmässä. Liitteessä kuvataan haltijan suorittamien opintojen luonnetta, taustaa, tasoa, sisältöä ja asemaa. Se on henkilökohtainen asiakirja, joka kertoo haltijastaan. Korkeakoulututkintotodistuksen liite ei korvaa alkuperäistä tutkintotodistusta eikä takaa, että jonkin toisen maan viranomaiset tunnustaisivat muodollisesti alkuperäisen tutkinnon. Liite kuitenkin helpottaa tutkintotodistuksen ymmärtämistä ja saattaa siten auttaa saamaan tutkinnolle toimivaltaisten viranomaisten tai korkeakouluun pääsystä päättävän henkilökunnan tunnustuksen.


title: Korkeakoulututkintotodistuksen liite

text: Korkeakoulututkintotodistuksen liitteen laativat toimivaltaiset kansalliset viranomaiset käyttämällä Euroopan komission, Euroopan neuvoston ja Unescon yhteisen työryhmän laatimaa, testaamaa ja hiomaa mallia. Oppilaitosten on sovellettava liitteeseen samoja oikeaksi todistamisen menettelyjä kuin itse tutkintotodistukseenkin. Toimivaltaisen viranomaisen on tarvittavin toimin varmistettava - erityisesti sähköisen version osalta - että korkeakoulututkintotodistuksen liitteen hallinnossa noudatetaan täysimääräisesti asiaan liittyviä henkilötietojen käsittelyä ja yksityisyyden suojaa koskevia yhteisön ja kansallisia säännöksiä.


title: Korkeakoulututkintotodistuksen liite

text: Englanninkielinen liite myönnetään automaattisesti kaikille korkeakouluista valmistuville opiskelijoille tutkintotodistuksen yhteydessä. Suomen lainsäädännön mukaan korkeakoulut ovat velvollisia antamaan opiskelijoilleen kansainväliseen käyttöön tarkoitetun tutkintotodistuksen liitteen.


title: Korkeakoulututkintotodistuksen liite

text: Tutkintotodistuksen ymmärrettävyyden ja vertailtavuuden merkitys korostuu kansainvälisessä työnhaussa tai ulkomaille opiskelemaan haettaessa.


title: Epitaph Records

text: Epitaph Records on Brett Gurewitzin vuonna 1981 perustama yhdysvaltalainen indie-levy-yhtiö. Epitaph on alusta asti erikoistunut punkmusiikin eri alalajien julkaisemiseen. Yhtiön ensimmäinen julkaisu oli Gurewitzin perustaman Bad Religion -yhtyeen esikoisalbumi vuonna 1981. 2000-luvun vaihteessa Epitaphista on irrotettu useampia haaroja: ANTI-, Fat Possum Records, Burning Heart Records ja Hellcat Records. Epitaph Europe on Epitaph Recordsin eurooppalainen haara, jonka tehtävänä on valmistaa ja markkinoida Epitaphin levyjä Euroopassa.


title: Bolognan prosessi

text: Bolognan prosessi on 29 eurooppalaisen opetusministerin vuonna 1999 allekirjoittaman "Bolognan julistuksen" käynnistämä prosessi, jonka aikana Eurooppalaisen korkeakoulualueen (EHEA) koulutusjärjestelmät yhtenäistetään niin, että opiskelija voi ylittää helpommin perinteiset valtiorajat. Tavoitteena on myös nostaa koulutusalueen kiinnostavuutta muualla maailmassa.


title: Bolognan prosessi

text: Tavoitteena oli saavuttaa yhtenäinen eurooppalainen korkeakoulutusalue vuoteen 2010 mennessä. Vuoteen 2005 mennessä Bolognan julistukseen oli sitoutunut 45 eurooppalaista maata.


title: Bolognan prosessi

text: Bolognan prosessia on arvioitu ja ohjattu joka toinen vuosi järjestettävillä kokouksilla, joiden päätteeksi on julkaistu linjoja täsmentävä kommunikea (Praha 2001, Berliini 2003, Bergen 2005, Lontoo 2007, Leuven 2009).


title: Bolognan prosessi

text: Laajamittaista Bolognan julistusta edelsi vuonna 1998 Ranskan, Saksan, Italian ja Ison-Britannian opetusministereiden allekirjoittama "Sorbonnen julistus".Päätettiin laajentaa Bolognan julistusta:


title: Bolognan prosessi

text: Päätettiin nopeuttaa prosessia asettamalla vuoden 2005 takaraja seuraaville:


title: Bolognan prosessi

text: ja lisättiin ylimääräinen toimenpide "Tohtorinopinnot ja nuorten tutkijoiden uran edistäminen", sisältäen maininnan tohtorinopinnoista Bolognan prosessin tarkoittamina kolmannen syklin opintoina.


title: Bolognan prosessi

text: Ministerit sitoutuivat seuraavaan kaksivuotistapaamiseen mennessä vahvistamaan prosessin sosiaalista ulottuvuutta, poistamaan liikkuvuuden esteitä ja edistämään seuraavia asioita:


title: Bolognan prosessi

text: LähdeLähde


title: Bolognan prosessi

text: Yksi näkyvimmistä Bolognan prosessin saavutuksista on korkeakoulutuksen jakaminen kolmen syklin opintoihin.


title: Hellcat Records

text: Hellcat Records on emoyhtiöstään Epitaph Recordsista irronnut yhdysvaltalainen levy-yhtiö, joka on erikoistunut ska punkin julkaisemiseen. Yhtiön johtoportaassa toimii muun muassa Rancid-yhtyeestä tunnettu Tim Armstrong.


title: Hellcat Records

text: Hellcatin julkaisemia yhtyeitä ovat muun muassa Rancid, Dropkick Murphys, HorrorPops, Nekromantix, Tiger Army, The Distillers, Leftöver Crack ja Time Again. Yhtiö on julkaissut myös vuosittaista "Give ’Em the Boot" -kokoelmalevyjen sarjaa.


title: Eurooppalainen korkeakoulualue

text: Eurooppalainen korkeakoulualue (EHEA, "European Higher Education Area") on lähes koko Euroopan kattava, 47 valtion muodostama korkeakoulutusalue, joka syntyi maaliskuussa 2010.


title: Eurooppalainen korkeakoulualue

text: EHEA:n käynnistämistä edelsi vuonna 1999 aloitettu Bolognan prosessi. Sillä pyrittiin luomaan yhtenäinen, yhteensopiva ja keskinäisen vertailun mahdollistava Eurooppalainen korkeakoulualue, mikä edistäisi Euroopan asemaa korkeakoulutuksen kansainvälisessä kilpailussa.


title: Eurooppalainen korkeakoulualue

text: Tutkimuspuolen vastaava alue on Eurooppalainen tutkimusalue (ERA).


title: Fat Wreck Chords

text: Fat Wreck Chords on yhdysvaltalainen punk-musiikin julkaisemiseen erikoistunut levy-yhtiö. Levy-yhtiön on perustanut NOFX-yhtyeessäkin vaikuttava Fat Mike (laulu ja basso) vaimonsa Erinin kanssa vuonna 1990.


title: Fat Wreck Chords

text: Levy-yhtiön erikoisuutena voidaan pitää Fat Miken julkaisupolitiikkaa sopia vain yhden levyn kattavia levytyssopimuksia artistien kanssa. Tämä luo artisteille vapauden valita muitakin julkaisijoita levyilleen.


title: Fat Wreck Chords

text: Monet levy-yhtiön artistit osallistuivat Fat Miken junailemaan kampanjaan vuoden 2004 Yhdysvaltain presidentinvaaleissa. Kampanjan nimi oli "Punk Voter" ja ideana oli saada nuoria äänestämään istuvaa presidentti George W. Bushia vastaan.


title: Fat Wreck Chords

text: Fat Wreck Chordsille levyttäneitä artisteja:


title: Karotenoidit

text: Karotenoidit (latinan sanasta "carota" ’porkkana’) ovat luonnollisia pigmenttejä, joita esiintyy kasvien ja muiden yhteyttävien eliöiden viherhiukkasissa. Ne ovat väriltään keltaisia, oransseja tai punaisia, koska ne absorboivat enimmäkseen sinistä ja vihreää valoa aallonpituusalueella 450–550 nm. Ne osallistuvat yhteyttämiseen ja suojaavat eliötä auringon ultraviolettisäteilyltä. Karotenoidit jaetaan kahteen ryhmään: hapettomiin karoteeneihin ja hapellisiin ksantofylleihin. Yhteensä niitä on useita satoja erilaisia.


title: Karotenoidit

text: Ruska syntyy, kun lehtivihreä häviää syksyllä ja sen peitossa olleet keltaiset ja punaiset karotenoidit tulevat näkyviin.


title: Karotenoidit

text: Kaikki luonnossa esiintyvät karotenoidit ovat lähtöisin kasveista tai muista yhteyttävistä eliöistä, kuten levistä tai bakteereista. Ihminen voi saada niitä ravinnossaan kuitenkin myös eläinkunnan tuotteista. Karotenoideista beeta-, alfa-, ja gammakaroteeni sekä beetakryptoksantiini muuttuvat ihmisten ja eläinten elimistössä A-vitamiiniksi. Nämä sekä monet muut karotenoidit toimivat antioksidantteina. Runsaasti karotenoideja sisältävän ruokavalion on havaittu nostavan immuniteettia ja ehkäisevän masennusta. Tunnetuin karotenoidien lähde on porkkana (beetakaroteeni). Hyviä lähteitä ovat myös tomaatti (lykopeeni), paprika, persikka, mansikat sekä pinaatti (luteiini). Karotenoideihin kuuluvaa beetakaroteenia käytetään elintarvikkeiden lisäaineena E-koodilla E 160a.


title: Yhtenäistaideteos

text: Yhtenäistaideteos tai kokonaistaideteos () on taideteos, kuten Richard Wagnerin musiikkinäytelmät, jossa yhdistyvät esimerkiksi musiikin, draaman, näytelmän ja tanssin elementit.


title: Yhtenäistaideteos

text: Richard Wagner esitteli käsitteen esseessään "Das Kunstwerk der Zukunft" (Tulevaisuuden taideteos) vuonna 1850. Wagnerille yhtenäistaideteos oli aito kansan luoma teos, joka astuu keskelle julkista areenaa ja poliittista elämää. Esimerkkinä tästä Wagner piti antiikin kreikkalaista tragediaa. Yhtenäistaideteoksessa yleisön ja esittäjän välillä ei ollut rajaa kuten ei taiteen ja elämänkään välillä ole. Yhtenäistaideteoksessa myös musiikki tanssi ja runous saavuttivat jälleen "alkuperäisen yhteytensä".


title: Saska Helmikallio

text: Saska Helmikallio (ent. Hagert, s. 5. joulukuuta 1980 Helsinki) on suomalainen iskelmälaulaja.


title: Saska Helmikallio

text: Vuonna 2005 Helmikallio valittiin tangokuninkaaksi Seinäjoen Tangomarkkinoilla. Hän sai tuomaristolta kilpailun finaalissa 67 pistettä, kuusi pistettä enemmän kuin toiseksi sijoittunut Marko Lämsä. Ennen voittoaan Helmikallio oli edennyt Tangomarkkinoiden semifinaaliin kahdesti, vuosina 1999 ja 2003. Jälkimmäisenä vuonna hän pääsi semifinaalista jatkoon, mutta jäi kärkikolmikon ulkopuolelle. Ennen laulajanuraansa imatralainen Helmikallio työskenteli ajoneuvoasentajana. Hän on toiminut myös kitaristina muun muassa yhtyeissä The Regents ja Wire.


title: Saska Helmikallio

text: Helmikallion esikoisalbumi "Saska Helmikallio" julkaistiin huhtikuussa 2006. Albumin ensimmäisenä singlekappaleena julkaistiin ”Niin kuin tähdet” vuonna 2005, minkä jälkeen julkaistiin vielä singlet ”Mikä sais sut kanssain lähtemään”, ”Kaksi varjoa” ja ”Vain muistosi jää” (joista kaksi jälkimmäistä promosinglejä) vuonna 2006. Vuodesta 2007 hänen taustaorkesterinaan on toiminut Avec.


title: Saska Helmikallio

text: Kevättalvella 2009 Helmikallio esiintyi pääroolissa Teatteri Imatran musiikkinäytelmässä "Rakkauden rikkaus", joka kertoo nuorena kuolleen tangolaulaja Taisto Tammen vaiheista.


title: Saska Helmikallio

text: Vuonna 2012 Helmikallio esiintyi Dome Karukosken tv-elokuvassa "Valtatie 13". Elokuvassa soi myös hänen esittämänään kappale "Helsinki", joka on Helmikallion omaa tuotantoa.


title: Pappos Aleksandrialainen

text: Pappos Aleksandrialainen () oli myöhäisantiikin ajan matemaatikko ja tiedemies. Pappos laati n. 320 matemaattisen tutkielman "Synagoge", joka on antiikin viimeinen todella merkittävä matemaattinen teos. Teoksessaan Pappos osoittaa (mutta ei todista) kolmannen asteen yhtälöiden olevan ratkeamattomia viivottimen ja harpin avulla – ja siis antiikin klassisten ongelmien (kuution kahdentamisen, kulman jakamisen kolmeen osaan ja ympyrän neliöimisen) olevan mahdottomia ratkaista. Hän ennakoi omalla tavallaan varhain René Descartesin analyyttistä geometriaa.


title: Pappos Aleksandrialainen

text: Pappos kirjoitti myös matematiikan historiasta sekä maantieteellisen kuvauksen tunnetusta maailmasta.


title: Hugo von Hofmannsthal

text: Hugo von Hofmannsthal (1. helmikuuta 1874 Wien – 15. heinäkuuta 1929 Wien) oli itävaltalainen kirjailija, näytelmäkirjailija ja esseisti, joka tunnetaan erityisesti lukuisten Richard Straussin oopperoiden libretistinä. Nuorena von Hofmannsthal kuului Nuorwieniläiset-nimiseen avantgarde-kirjailijoiden ryhmään.


title: Hugo von Hofmannsthal

text: Von Hofmannsthal syntyi varakkaaseen wieninjuutalaiseen pankkiiriperheeseen. Ylioppilaaksi tultuaan hän opiskeli yliopistossa ensin jonkin aikaa lakitiedettä, mutta vaihtoi oppiaineen sitten romaaniseen filologiaan, josta hän väitteli tohtoriksi 1899. Naimisiin von Hofmannsthal meni 1901, perheeseen syntyi kolme lasta. Vanhin pojista teki itsemurhan 14. heinäkuuta 1929 ja von Hofmannsthal menehtyi seuraavana päivänä sydänkohtaukseen hautajaisia valmistellessaan. Hänet haudattiin yhdessä poikansa kanssa.


title: Hugo von Hofmannsthal

text: Von Hofmannsthal julkaisi näytelmiä, runodraamoja ja librettoja, runoja ja esseitä.


title: Forsström

text: Forsström on seuraavien tunnettujen suomalaisten nimi:


title: Frenckell

text: Frenckell on suomalainen suku, joka on vaikuttanut pääasiassa kirjapainoalalla. Se tunnetaan varsinkin sittemmin konkurssiin menneestä Frenckellin kirjapainosta, joka oli suvun johdossa yhdeksän sukupolven ajan. Suvun päähaara aateloitiin vuonna 1868 nimellä von Frenckell.


title: Frenckell

text: Suvun on oletettu olleen lähtöisin Saksin Erfurtista, jonka lähellä Thöreyssä tiedetään 1600-luvulla asuneen samannimisiä talonpoikia. Suvun suomalainen kantaisä Johan Christopher Frenckell tuli 1744 Suomeen ja ryhtyi kirjapainoalalle. Hänestä tuli osaomistaja Jakob Merckellin omistamassa Turun akatemian kirjapainossa, jonka hänen poikansa Johan Christopher Frenckell osti myöhemmin kokonaan itselleen ja laajensi liiketoimintaa kirjakaupalla ja paperitehtaalla. Liikeyritys siirtyi aina isältä pojalle usean sukupolven ajan. Siihen kuului myös Frenckellin paperitehdas Tampereella. Johan Cristopher Frenckell (nuorempi) osti myös Kaarinasta Yli-Lemun kartanon, joka siirtyi hänen nuoremmalle pojalleen Pehr Evert Frenckellille ja edelleen tämän jälkeläisistä muodostuneelle turkulaiselle sukuhaaralle.


title: Frenckell

text:
Valtiopäivämiehenäkin toiminut kauppaneuvos Frans Frenckell aateloitiin vuonna 1868 ansioistaan nimellä "von Frenckell". Suvun latinankieliseksi tunnuslauseeksi tuli "Ad rem" (suom. "asialle").
Erik von Frenckellin puoliso Ester-Margaret von Frenckell (o.s. Lindberg, 1890–1974) oli tunnettu teatterihistorioitsija.


title: Frenckell

text: Arvo ”Poika” Tuominen väitti muistelmateoksessaan "Kremlin kellot", että neuvostoliittolainen vankileirijohtaja Naftali Frenkel olisi myös kuulunut Suomen Frenckell-sukuun. Tieto on ilmeisesti perätön.


title: Siegfried Wagner

text: Siegfried Wagner (6. kesäkuuta 1869 – 4. elokuuta 1930) oli saksalainen oopperasäveltäjä ja kapellimestari. Hänen vanhempansa olivat Richard Wagner ja Cosima von Bülow ja isoisänsä Franz Liszt.


title: Siegfried Wagner

text: Wagner opiskeli sävellystä isänsä kuoleman jälkeen Engelbert Humperdinckin johdolla ja toimi vuodesta 1896 Bayreuthin oopperafestivaalien kapellimestarina. Festivaalien taiteellinen johtaja hän oli vuosina 1908 - 1930. Wagner sävelsi uransa aikana 19 oopperaa, jotka ovat kuitenkin myöhemmin jääneet unohduksiin.


title: Siegfried Wagner

text: Wagnerin puoliso Winifred johti Bayreuthin festivaaleja miehensä kuoleman jälkeen natsi-Saksan aikana ja oli läheisissä väleissä muun muassa Adolf Hitlerin kanssa.


title: Winifred Wagner

text: Winifred Marjorie Wagner (o.s. Williams; 23. kesäkuuta 1897 Hastings, Englanti – 5. maaliskuuta 1980 Überlingen, Saksa) oli säveltäjä Siegfried Wagnerin aviopuoliso ja Bayreuthin musiikkijuhlien johtaja 1931–1944.


title: Winifred Wagner

text: Winifred menetti puolitoistavuotiaana vanhempansa John ja Emily (o.s. Karop) Williamsin. Winifred joutui East Grinsteadin orpokotiin Sussexiin. Karl ja Henriette (o.s. Karop) Klindworth ottivat hoitoonsa 9-vuotiaan Winifredin Berliiniin ja myöhemmin adoptoivat hänet. Henriette ja Emily olivat lähisukulaisia. Karl Klindworth oli saksalaissyntyinen viulisti ja kapellimestari, joka oli Richard ja Cosima Wagnerin läheinen ystävä. Klindworthit antoivat Winifredille sekä hyvän yleissivistyksen että musiikkikoulutuksen.


title: Winifred Wagner

text: Winifred vieraili ensi kerran Bayreuthissa 1914 17-vuotiaana. Seuraavana vuonna hänet vihittiin Richard Wagnerin pojan säveltäjä Siegfried Wagnerin kanssa, joka oli 28 vuotta Winifredia vanhempi. Parille syntyi neljä lasta:


title: Winifred Wagner

text: Winifredistä oli jo varhain tullut Adolf Hitlerin ihailija, ja hän liittyi kansallissosialistisen puolueen jäseneksi. Winifred tapasi Hitlerin ensimmäisen kerran syys- tai lokakuussa 1923, kun Hitler saapui Bayreuthiin tapaamaan englantilaista historioitsijaa Houston Stewart Chamberlainia (Chamberline oli naimisissa Richard Wagnerin toisen tyttären Evan kanssa). Ensitapaaminen oli hieman ennen oluttupavallankaappausta. Adolf Hitler vieraili usein Wagnerien perheen vieraana Haus Wahnfriedissa; Bayreuth oli Berliinin ja Münchenin välisen ajomatkan varrella. Adolf Hitlerin kutsumanimi perheessä oli ”Wolf”.


title: Winifred Wagner

text: Bayreuthin musiikkijuhlien johtajana Winifred käytti erikoissuhdettaan Adolf Hitleriin ja onnistui pitämään juhlat itsenäisenä ja ainoana teatterina Saksassa, joka ei ollut Joseph Goebbelsin johtaman valtakunnankulttuurikamarin alainen. Winifredin suhde Hitleriin viileni dramaattisesti, kun hän sodan aikana yritti pelastaa juutalaisia, kommunisteja ja homoseksuaaleja joutumasta keskitysleirille. Muun muassa 1930-luvun lopulta on olemassa kirje, jossa Winifred pyytää Hitleriä estämään Alfred ja Hedwig Pringsheimiä joutumasta Gestapon käsiin (Pringsheimien tytär Katja oli naimisissa kirjailija Thomas Mannin kanssa). Winifred ja Hitler tapasivat viimeisen kerran heinäkuussa 1944.


title: Winifred Wagner

text: Siegfried Wagnerin kuoltua elokuussa 1930 juhlien johtajuus siirtyi Winifredille. Hänen aikanaan musiikkijuhlat pidettiin vuosina 1931, 1933, 1934 ja 1936-1944. Winifred sai orkesteria johtamaan maailmankuuluja kapellimestareita, joihin kuuluivat Wilhelm Furtwängler, Arturo Toscanini, Karl Elmendorff, Richard Strauss ja Heinz Tietjen. Vuosina 1940-1944 juhlat olivat "sotajuhlia". Sotajuhlat oli tarkoitettu ansioituneille sotilaille ja työläisille. Taiteellisesta johdosta vastasivat Winifred ja Heinz Tietjen, mutta hallinnollisesti festivaaleja johti Kraft durch Freude -organisaatio. Sotajuhlilla ohjelmistona oli vuosina 1940-1942 "Nibelungin sormus" ja "Lentävä hollantilainen", vuosina 1943-1944 ainoastaan "Nürnbergin mestarilaulajat".


title: Winifred Wagner

text: Saksan antautumisen jälkeen Winifred Wagner muutti Oberwarmensteinachiin, noin 30 kilometriä itään Bayreuthista. Hän joutui vuonna 1945 Yhdysvaltain armeijan vastavakoiluyksikön kuulusteluihin ja myöhemmin 1947 natsismin hävittämiskuulusteluun. Siellä Winifred todettiin "aktivistiksi", mutta päätös lievennettiin anomuksesta vuonna 1948. Bayreuthin musiikkijuhlien johtajuus siirrettiin vuonna 1949 yhteisesti Winifredin pojille Wieland ja Wolfgang Wagnerille. Oberwarmensteinachtista Winifred pääsi muuttamaan takaisin Bayreuthiin vuonna 1956 ja hän asettui asumaan Haus Wahnfriedin lisärakennukseen, niin kutsuttuun Siegfried Wagner -taloon. Vuonna 1975 Winifred Wagner antoi kuusituntisen haastattelun ("Winifred Wagner und die Geschichte des Hauses Wahnfried von 1914–1975") elokuvaohjaaja Hans-Jürgen Syberbergille. Winifred Wagner kuoli Überlingenin kaupungissa Bodenjärven rannalla, ja hänet haudattiin Bayreuthiin.


title: Datatähti

text: Datatähti () on opetushallituksen ja MAOL:n järjestämä tietotekniikkakilpailu. Osallistujapulan vuoksi kilpailussa on nykyään vain yksi sarja, nimellisesti lukiosarja. Alkukilpailu pidetään syksyllä Internetin välityksellä, loppukilpailu järjestetään Helsingin yliopistossa samoihin aikoihin muiden neljän tieteen kisojen loppukilpailujen kanssa, yleensä helmikuun alussa.


title: Datatähti

text: Datatähden alkukilpailussa aikaa on kaksi viikkoa. Alkukilpailussa on tyypillisesti viisi osatehtävistä koostuvaa kilpailutehtävää, jotka julkaistaan Internetissä kilpailun alkaessa, yleensä loka-marraskuun vaihteessa. Loppukilpailuun valitaan noin 15–20 parasta kokonaispisteiden perusteella.


title: Datatähti

text: Tehtävät ovat yleensä luonteeltaan algoritmisia, eli tarkoituksena on ohjelmoida algoritmi tietyn ongelman ratkaisemiseen. Sallitut ohjelmointikielet ovat nykyään C++, Java, Python, Haskell ja Pascal. Kilpailutehtävien ratkaisemiseksi ei yleensä tarvita ohjelmointikielten hienouksia tai erilaisia optimointikikkoja, vaan hyvän algoritmin keksiminen ja sen oikea toteuttaminen riittävät.


title: Datatähti

text: Datatähden alkukilpailun ohjelmointitehtävät on yleensä suunniteltu niin, että osan tehtävistä annettavista pisteistä voi saada yksinkertaisillakin algoritmeilla. Syvempi perehtyneisyys algoritmeihin on kuitenkin hyödyllistä erityisesti Datatähden loppukilpailussa sekä IOI-kisoissa pärjäämisen kannalta.


title: Datatähti

text: Loppukilpailu järjestetään Helsingissä tavallisesti helmikuun alussa. Kilpailussa on yleensä kuusi 100 pisteen arvoista ohjelmointitehtävää. Alkukilpailumenestys ei vaikuta loppukilpailun pisteytykseen.


title: Datatähti

text: Datatähtikilpailussa jaetaan voittajalle 600€, toiselle 350€ ja kolmannelle 200€ suuruiset palkinnot. Lisäksi jotkin suomalaiset yliopistot tarjoavat kymmenen parhaan joukkoon sijoittuneille opiskelupaikan ilman pääsykoetta.


title: Datatähti

text: Loppukilpailun jälkeen valitaan valmennusryhmä, jolle pidetään valmennusleiri, mikäli rahatilanne sen sallii. Valintakriteereitä ovat sijoittuminen Datatähden alku- ja loppukilpailussa, CSES-järjestelmässä olevien valmennustehtävien tekeminen ja aktiivisuus Internetissä oleviin ohjelmointikilpailuihin osallistumisessa. Leirin ja edellä mainittujen kriteereiden perusteella valitaan kuuden hengen joukkue kansainväliseen BOI-kilpailuun ja sieltä edelleen neljän hengen joukkue IOI-kilpailuun. Valmennusvastuu on tällä hetkellä Helsingin yliopistolla.


title: Auttoinen

text: Auttoinen on Padasjoen suurin sivukylä. Kylä sijaitsee Rautjärven, Ison Hankajärven, Jamoinjärven ja Kauttisjärven ympäröimänä.


title: Auttoinen

text: Auttoisilla toimii Aarnon Puu Oy, joka on Padasjoen suurimpia työllistäjiä sekä tekee yhteistyötä Suomen suurimman keinutuolivalmistajan, Eimi Kalusteen, kanssa.


title: Auttoinen

text: Arnon eli Jukasenkosken sahan varatuomari A. G. A. Palmfelt perusti 14. lokakuuta 1852 myönnetyllä privilegiolla, jota alettiin verottaa 21. maaliskuuta 1853. Tuolloin Jukasenkosken sahalla oli kaksi raamisahaa sekä oikeus 5 100 tukin sahaamiseen vuodessa. Myöhemmin Arnon saha siirtyi Johannes Askolinille. 1880 sahan vuotuinen tuotanto oli 80 standardia. 1898 sahan omistivat maanviljelijät J. Leikas ja J. Kotka.


title: Auttoinen

text: Kuuluisin Auttoisilta kotoisin oleva henkilö on rallikuski Juuso Pykälistö. Auttoisilla on ollut oma kansakoulu, neljä kyläkauppaa, kirkko ja hautausmaa joka on yhä käytössä. Kylässä vaikutti 1900-luvun alussa vahvasti Vapaakirkko.


title: Auttoinen

text: Kylä on peräisin keskiajalta ja se mainitaan asiakirjoissa ensimmäisen kerran vuonna 1464.


title: Auttoinen

text: Kylän historiasta on kirjoitettu kuusi kirjaa:


title: Auttoinen

text: Museovirasto on määritellyt Auttoisten kylän valtakunnallisesti merkittäväksi rakennetuksi kulttuuriympäristöksi. Yhdessä läheisen Vesijaon kylän kanssa Auttoinen muodostaa myös valtakunnallisesti arvokkaan maisema-alueen.


title: Auttoinen

text: Taidenäyttely Ars Auttoinen järjestettiin ensimmäisen kerran kesällä 2009. Paikkana toimi Auttoisten entinen kansakoulu. Näyttelyssä oli esillä suomalaista nykytaidetta, taidekäsitöitä ja muotoilua.


title: EMES 15

text: EMES 15 on Rheinmetall Defence Electronics:n valmistama taistelupanssarivaunu Leopard 2:n päätähtäin. Sillä voi käyttää sekä päiväkuvaoptiikkaa (näkyvä valo) että lämpökamerakuvaa vihollisen paikantamiseen ja tuhoamiseen. Päiväkuvan suurennos tähtäimessä on 12-kertainen, lämpökamerassa on valittavissa 4-kertainen ja 12-kertainen suurennos.


title: EMES 15

text: EMES 15 on yhdistetty Leopard 2:n vakaimeen, ja siten vakaimen päällä ollessa mahdollistaa tarkan toiminnan taistelutilanteessa. Tällöin vaunun tykki seuraa tähtäintä, eikä vaunun muu liike vaikuta niiden osoittamaan suuntaan. Vaunulla pystyy siis pitämään vihollisen tähtäimessä vaikeassakin maastossa, ja lämpökameran ansiosta sen tuhoaminen onnistuu vaikeassakin säässä, mihin vuorokauden aikaan tahansa.


title: EMES 15

text: Päiväkuva on lasersuodatettu, joten vihollisvaunujen käyttämät etäisyyden mittaamiseen käytettävät lasersäteet eivät häikäise ampujan silmiä. 12-kertaista suurennosta ei voi säätää, joten näkökenttä on varsin kapea. Se on kuitenkin hyvin tehokas pitkillä etäisyyksillä, tarjoten ampujalle säädettävien okulaarien avulla yksityiskohtaisen kuvan kilometrien päähän. Silmälaseja ei ampuja tarvitse, sillä kun okulaarit on säädetty silmälle sopivaksi, ei niitä tarvitse enää muuttaa. Silmä mukautuu kuvaan, ja ampuja kykenee näkemään kohteet terävänä, niin lähellä kuin kaukanakin.


title: EMES 15

text: Lähellä olevia kohteita voi kuitenkin kapeasta näkökentästä johtuen olla vaikea löytää, esimerkiksi 100 metrin päässä olevan panssarivaunun löytäminen saattaa olla hyvinkin vaikeaa, ellei se tule tiellä vastaan.


title: EMES 15

text: Jos päiväoptiikan (ja laser-etäisyysmittarin) ulkolasi likaantuu, voi sen pestä ja pyyhkiä kytkintä painamalla, vähän kuin auton tuulilasin. Lasi on luodinkestävä, ja on suunniteltu kestämään käsiaseiden ampumat luodit. Jos vaunu joutuu raskaamman tulituksen kohteeksi (esimerkiksi epäsuora tuli, tai ilmaisku) voi ampuja hydraulisesta rullasta pyörittämällä sulkea tähtäimen eteen panssaroidut luukut, jotka suojaavat tehokkaammin laseja vaurioilta.


title: EMES 15

text: Ampujalla on myös kaksi kytkintä, joilla hän voi laittaa tähtäimen eteen häikäsysuojan. Toinen kytkimistä toimii kuten aurinkolasit, osa valosta suodattuu läpi, toinen taas toimii kuten hitsaajan häikäisysuoja. Jälkimmäinen on suunniteltu käytettäväksi silloin, jos käytetään taktista ydinlatausta ensi-iskuna, jonka jälkeen aloitetaan hyökkäys maavoimilla.


title: EMES 15

text: Lämpökamera on sijoitettu päivätähtäimen viereen, ja käyttää suurennoksia 12x ja 4x. Suurennoksen voi vaihtaa sähköisesti kytkintä painamalla. Nelinkertaista suurennosta käytetään maalin havaitsemiseen, sillä sen näkökenttä on pienestä suurennoksesta johtuen laajempi. 12-kertaista suurennosta taas käytetään maalin tuhoamiseen, sillä se on tarkempi ja näyttää ampujan tähtäinristikon, aivan kuten päiväkuvassa. Toisin kuin päivätähtäimessä, lämpökuvaa pitää säätää kaiken aikaa jotta kuva pysyy terävänä etäisyyden muuttuessa. Säätö tapahtuu sähköisesti kytkintä vääntämällä. Kuvaa voi myös säätää mustan ja valkoisen lämpökuvan välillä, näin on helpompi havaita eri lämpötiloissa piilossa olevat kohteet.


title: EMES 15

text: Lämpökamera pääsee parhaiten oikeuksiinsa yöllä, sillä kuva on silloin aivan yhtä laadukas kuin päivälläkin, antaen ampujalle mahdollisuuden toimia ilman rajoituksia myös pimeällä. Toisin kuin vanhemmat infrapunatähtimet, ei lämpökamera vaadi minkäänlaisia valonlähteitä toimiakseen, ja toimii siis aivan säkkipimeässäkin. Kuitenkin sääolot saattavat vaikuttaa näkyvyyteen, esimerkiksi sumu saattaa rajoittaa näkyvyyttä niin paljon että päiväkuvan käyttö kyseisessä tilanteessa on parempi vaihtoehto. Myös lasiin lentävä muta tai vesi (esimerkiksi syvään lammikkoon ajettaessa) heikentää näkyvyyden miltei olemattomiin, mikäli lasi peittyy sen alle kokonaan. Toisin kuin päivätähtäimessä, lämpökamerassa ei ole sähköistä pesulaitetta, joten kuva pysyy tähtäimen likaantuessa epäselvänä niin kauan kunnes se joko kuivuu tai se pestään käsin.


title: EMES 15

text:
Lämpökamera täytyy jäähdyttää noin -200 asteeseen celsiusta ennen kuin se toimii oikein. Tähän kuluu yleensä aikaa 5-15 minuuttia.
Lämpökameran ulkoinen lasi on luodinkestävä, ja kestää käsiaseiden tulituksen.


title: EMES 15

text:
Päätähtäimeen on liitettynä laser-etäisyysmittari, jolla kohteen etäisyyden voi mitata aina noin 10 kilometriin saakka, 10 metrin tarkkuudella. Ammunnanhallintatietokone kuitenkin huomioi vain etäisyydet väliltä 200-4000 metriä (leopard 2a5 ja 2a6 -malleissa korotettu arvo, 200-6000 metriä) ja säätää tykin korotuskulman sen mukaan. Ampumatietokone myös laskee sivuttain liikkuvalle kohteelle ennakon, joten vaunulla voidaan ampua liikkuvia kohteita, vakaimen ansiosta vaikka silloinkin kun itse on liikkeessä.
Ampumatietokone näyttää laserin lukeman EMES:n kuvan alalaidassa. Lukemassa näkyy myös laukaisuportti (liikkeessä ollessa kirjain F tai 0. Kun F palaa, ovat tykki ja tähtäin samassa linjassa ja tykki laukeaa liipaisinta painamalla. Tykki ja tähtäin saattavat hetkellisesti olla eri linjassa johtuen tykin suuremmasta painosta) ja valitun aseen kirjaintunnus.


title: EMES 15

text: Päätietokone valvoo tähtäimen toimintaa. Jos se havaitsee häiriön, se ilmoittaa siitä vaunun johtajalle punaisella tekstillä hänen edessään olevassa paneelissa.Johtaja pystyy myös katsomaan ampujan näkemää kuvaa kääntämällä oman periskooppinsa kytkimen kuvansiirtokanavalle. Tällöin hän voi nopeasta selvittää esimerkiksi mitä kohdetta ampuja aikoo ampua, ilman että joutuu kääntämään periskooppiaan pois kenties toisesta tarkkailemastaan kohteesta, tai katsoa lämpökamerakuvaa. (malleissa 2a5 ja 2a6 johtajan periskoopissa on oma lämpökamera)


title: Kasvintuotanto

text: Kasvintuotanto tarkoittaa erilaisten kasvien viljelyä nautintoaineiksi tai hyödykkeiksi. Kasvintuotannoksi lasketaan yleensä kaikki teollinen kasvintuotanto viljan viljelystä kasvihuonetuotantoon, energiakasvien viljelyyn sekä taimistoviljelyyn. Puuntuotantoa ei varsinaisesti mielletä kasvintuotannoksi, vaikka puut kuuluvat kasvikuntaan. Kasvintuotanto voidaan jakaa avomaatuotannoksi sekä kasvihuonetuotannoksi. Maatalouden alainen kasvintuotanto käsittää viljojen, perunan, öljykasvien sekä rehukasvien tuotannon. Puutarhatuotanto taas käsittää vihannesten, hedelmien sekä marjantuotannon ja koristekasvien tuotannon.


title: Kasvintuotanto

text:
Viime aikoina rehun tuotanto on vähentynyt ja viljan tuotanto lisääntynyt. Puutarhatuotannossa avomaan kasveista eniten viljellään sipulia, porkkanaa, herneitä ja kaalia. Kasvihuonevihanneksista
eniten viljellään tomaattia ja kurkkua ja leikkokukista eniten viljelty on ruusu. Muita kukkakaupoissa myytäviä kukkia tuotetaan myös paljon, kuten ryhmäkasveja, sipulikukkia ja huonekasveja. Kasvintuotantoa valvovat Eu:n viranomaisten lisäksi Evira, varsinkin luomutuotantoa.


title: Tampereen Pyrintö (koripallo)

text: Tampereen Pyrintö on samannimisen tamperelaisen urheiluseuran koripallojaosto. Sen miesten edustusjoukkue pelaa Korisliigassa. Pyrintö on voittanut kolme Suomen mestaruutta ja yhteensä yhdeksän SM-mitalia sekä kaksi kertaa Suomen cupin. Baltian liigaa Pyrintö pelasi kaudella 2013–2014 ensimmäisenä suomalaisjoukkueena sijoittuen neljänneksi. Joukkueessa ovat vuosien saatossa pelanneet muun muassa Arvo Jantunen, Kalevi Tuominen, Olavi Ahonen, Jarmo Laitinen, Ismo Niemi, Antti Nikkilä ja Damon Williams, joiden pelipaidat Pyrintö on naispelaaja Seija Leinon lisäksi nostanut kattoon. Muita pitkäaikaisia ja menestyneitä edustusjoukkueen pelaajia ovat olleet muun muassa Mikko Koskinen, Timo Harju, Garcia Hopkins, Pentti Kaivonen, Tero Minetti ja Antero Lehto. Pyrintö on suomalaiskoripallon suurimpia kasvattajaseuroja.


title: Tampereen Pyrintö (koripallo)

text: Vuosina 1989–1992 seuran edustusjoukkue pelasi TP-Basket-erikoisseurana ja vuosina 1996–2005 Pyrbasket-fuusiojoukkueena. Seuran miesten akatemiajoukkue pelaa kaudella 2018–2019 maan toiseksi korkeimmalla sarjatasolla, I-divisioona A:ssa. Pyrinnön toiseksi korkeimmalla sarjatasolla pelaava naisten edustusjoukkue on kahdeksankertainen Suomen mestari, ja Suomen cupin naiset ovat voittaneet kerran.


title: Tampereen Pyrintö (koripallo)

text: Tampereen Pyrinnön koripallojaosto perustettiin vuonna 1941, kun seuran yleisurheilijoiden kuntoharjoitteluna käytetty laji liitettiin Pyrinnön silloisen puheenjohtajan Into Harjun aloitteesta seuran harjoittamien lajien joukkoon. Alussa koripalloilijat heittivät palloa korkeushyppytelineen päälle laitettuun renkaaseen tai seinään piirrettyyn ympyrään Frenckellin salissa. Pyrintö menestyi valtakunnallisessa koripallossa ensimmäisen kerran vuonna 1945 voitettuaan A-poikien Suomen mestaruuden, ja seuran miehet voittivat maakuntasarjan vuonna 1947. Seuraavaksi Pyrinnön miehet pelasivat Suomensarjassa ja vuosina 1949–1952 Koripalloliiton mestaruussarjassa. Vuonna 1949 Pyrinnön Seppo Aarnivala esiintyi SKL:n voitokkaassa Ruotsi-maaottelussa, jossa huoltajana toimi Teuvo Tuominen. Vuonna 1952 miesten sarjat yhdistettiin.


title: Tampereen Pyrintö (koripallo)

text: Ensimmäisen pääsarjaottelunsa miesten edustusjoukkue pelasi Helsingin Kisa-Tovereita vastaan 23. helmikuuta 1952. Pyrintö sijoittui Olof Sarnesin alaisuudessa ensimmäisellä pääsarjakaudellaan itälohkon kolmanneksi ja kokonaistuloksissa viidenneksi. Ensimmäisellä pääsarjakaudellaan Pyrinnön toinen pelaajaviisikko oli koottu pääkaupunkiseudulla opiskelevista pelaajista, mikä toi haasteita harjoitteluun. 1950-luvun alusta lähtien Pyrinnön tärkeimpiin pelaajiin kuuluivat Arvo Jantunen ja Kalevi Tuominen, joiden lisäksi joukkuetta edustivat ensimmäisestä pääsarjakaudesta pitkään 1950-luvulle muun muassa Seppo Aarnivala, Reijo Koski ja Pekka Airaksinen. Kauden 1953 Pyrintöä valmensi Henry Framelius, ja joukkue sijoittui seitsemänneksi. Seuraavaksi kaudeksi päävalmentajaksi palasi Sarnes, jonka valmennuksessa Pyrintö sijoittui seuraavina kausina kuudenneksi ja viidenneksi. Kaudella 1954 Pyrinnön edustusjoukkueeseen nousi Heino Komusaari, josta tuli joukkueen pitkäaikainen runkopelaaja. Kaudella 1956 Pentti Hotisen valmentama Pyrintö sijoittui jälleen sarjan keskikastiin, kuudenneksi.


title: Tampereen Pyrintö (koripallo)

text: Kaudeksi 1957 Pyrinnön valmentajavastuun otti Martti Huhtamäki, jonka ensimmäinen kausi oli Pyrinnön pääsarjahistorian siihen mennessä huonoin joukkueen oltua kahdeksas. Seuraava kausi sujui sen sijaan hyvin: Pentti Palkoaholla vahvistunut Pyrintö voitti sarjan 22 ottelustaan 15 ja pelasi kahdesti tasan, mikä tuotti 32 sarjapistettä, yhtä paljon kuin Helsingin Jyryllä ja kaksi pistettä vähemmän kuin Kotkan Työväen Palloilijoilla. Suomen mestaruus meni ensimmäisen kerran pääkaupunkiseudun ulkopuolelle, ja Pyrintö saavutti hopeaa, seuran mieskoripallon ensimmäisen SM-mitalin, Jyryn jäädessä pronssille. Kausi 1959 oli Huhtamäen viimeinen joukkueen päävalmentajana, ja Pyrintö sijoittui viidenneksi.


title: Tampereen Pyrintö (koripallo)

text: Vuonna 1960 joukkueen valmennusvastuun otti oman pelaamisensa ohella vuoteen 1964 saakka Kalevi Tuominen ja tämän jälkeen kahden kauden ajaksi Arvo Jantunen. Ensimmäisellä Tuomisen-kaudellaan Pyrintö oli kuudes ja putosi tämän jälkeen sijoille 8–10. 1960-luvulla Pyrinnön tärkeimpiin pelaajiin lukeutui maajoukkueenkin vakipelaaja Olavi Ahonen. Hänen lisäkseen joukkueessa saivat 1960-luvun alussa pelivastuuta muun muassa Teppo Kaivola ja jo edellisellä vuosikymmenellä seuraa edustaneet Pertti Parviainen ja Eero Jarmas. Pyrintö oli läpi 1960-luvun pääsarjan huonoimpia joukkueita ja putosi kolmesti alempaan sarjaan. Vuonna 1965 se säilyi pääsarjassa voitettuaan uusinnassa Pantterit 70–62. Pantterit yritti säilyttää sarjapaikkansa tarjoamalla rahaa vastustajilleen, mistä Koripalloliiton sääntövaliokunta antoi seuralle sekä muutamalle kolmannen karsintajoukkueen Turun Riennon pelaajalle varoituksen. Pyrintö putosi pääsarjasta kuitenkin jo seuraavana vuonna pelattuaan siinä yhtäjaksoisesti 15 vuotta, mihin sen lisäksi oli yltänyt vain TMP. Kauden 1969–1970 jälkeen se palasi pääsarjatasolle vasta vuonna 1978. Tällä välin tamperelaiskoripalloa pääsarjassa edusti kohtuullisen vaatimattomalla menestyksellä Pispalan Tarmo, jossa Pyrinnössä pelanneista muun muassa Ahonen, Reijo Rautajoki ja Kari Sievers jatkoivat pelaajauriaan.


title: Tampereen Pyrintö (koripallo)

text: 1960-luvun tähtihetkensä Pyrintö koki vuonna 1969, kun edelliskaudella ensimmäisen kerran ratkaistu Suomen cup ratkesi joukkueen voittoon vuosikymmenen jälkipuoliskon sitä valmentaneen Kari Hautamäen johdolla. Cupin loppuottelussa Pyrinnön nuori joukkue voitti Helsingin NMKY:n pistein 60–58. Ottelun paras pisteidentekijä oli 20 pistettä tehnyt ja ainoan Pyrintö-kautensa pääsarjassa pelannut Heikki Välimäki. Yllättävästä cup-voitosta huolimatta Pyrintö putosi pääsarjasta. Joukkueen ensimmäinen amerikkalaispelaaja Clyde Alexander pelasi ensimmäisen Pyrintö-kautensa 1973–1974, kun Pyrintö oli päättänyt herättää henkiin laantuneen junioritoimintansa. Alexander toimi myös juniorivalmentajana. Hän jatkoi joukkueessa vuosina 1975–1978. Kauden 1974–1975 Pyrinnön ulkomaalaispelaajana toimi Ervin Latimer. Alexander palasi Yhdysvaltoihin vaimonsa sairastuttua. Viimeisellä kaudellaan hän oli nostamassa Pyrintöä takaisin SM-sarjaan.


title: Tampereen Pyrintö (koripallo)

text: Pyrintö palasi SM-sarjaan voitettuaan KTP:n karsinnassa voitoin 2–1. Paluunsa jälkeen se pelasi kolme kautta länsilohkossa, jossa se sijoittui kaudella 1978–1979 kolmanneksi selviytyen pudotuspeleihin. Puolivälierissä se hävisi Hyvinkään Tahkolle 1–2 sijoittuen kuudenneksi. Runkosarjassa vahvalla 36,5 pisteen keskiarvolla pelanneen yhdysvaltalaisvahvistus Vernon Freemanin lisäksi Pyrinnössä pelasivat paluukaudella joukkueen rungon 1980-luvulla muodostaneet suomalaispelaajat Pentti Kaivonen, Timo Harju ja Suomen pääsarjahistorian parhaimpiin pelaajiin lukeutuva Mikko Koskinen, joka oli muuttanut Tampereelle vuonna 1978. Lisäksi joukkueessa pelasi myöhemmin erinäisissä seuran tehtävissä toiminut Ismo Niemi. Joukkuetta valmensi vuoteen 1982 asti Raimo Lammi.


title: Tampereen Pyrintö (koripallo)

text: Seuraavalla kaudella Pyrintöön siirtyi Jarmo Laitinen, ja joukkue voitti länsilohkon. Välierissä se kaatoi Playhongan voitoin 3–0 ja eteni loppuotteluihin Panttereita vastaan. Pyrintö hävisi Panttereille 2–3-voitoin mutta otti historiansa toisen miesten SM-mitalin. Finaalihäviöihin oli valmentaja Lammin mukaan tärkeimpänä syynä vahvistus-Freemanin edellisöiden juhliminen Helsingin yöelämässä. Seuraavaksi kaudeksi Pyrintö hankki ulkomaalaisvahvistuksikseen NBA:ssa pelanneen sentteri Carl Kilpatrickin, joka oli kuitenkin keskenkuntoinen, ja Bobby Jonesin. Pyrintö voitti jälleen länsilohkon ja välierissä Helsingin NMKY:n voitoin 3–1. Loppuotteluissa se hävisi kuitenkin jälleen, tällä kertaa Torpan Pojille suoraan voitoin 0–3.


title: Tampereen Pyrintö (koripallo)

text: Kaudella 1981–1982 Pyrinnön ulkomaalaisvahvistuksena pelasi NBA:ssa pelannut Edmund Lawrence. Pyrintö pelasi Euroopan cup-voittajien cupin ensimmäisellä kierroksella sveitsiläistä BBC Lyonia vastaan. Pyrintö hävisi kotonaan pistein 79–87 ja vieraissa pistein 97–84 ja putosi näin ollen jatkosta yhteispistein 163–184. SM-sarjan runkosarjassa Pyrintö oli kuudes, ja se hävisi puolivälierissä Torpan Pojille 0–2. Seuraavalla kaudella Mikko Koskisen valmentama Pyrintö oli vasta yhdeksäs eli toiseksi viimeinen ja säilytti sarjapaikansa karsinnan jälkeen. Uutena ulkomaalaispelaajana joukkueessa pelasi Garcia Hopkins, joka edusti Pyrintöä yhteensä viiden kauden ajan ja nousi uraansa Suomessa jatkettuaan yhdeksi maan pääsarjahistorian parhaista pelaajista.


title: Tampereen Pyrintö (koripallo)

text: Vuosina 1983–1985 Pyrinnön valmentajana toimi Eero Neva, jonka aikana Pyrintö pysyi sarjan hyvällä keskitasolla. Kausi 1983–1984 sujui edelliskautta paremmin: runkosarjassa Pyrintö oli vasta kuudes, mutta puolivälierissä se voitti Turun NMKY:n otteluvoitoin 2–1. Välierissä Helsingin NMKY oli Pyrintöä selkeästi vahvempi 0–3-voitoin, ja pronssiotteluissa tamperelaiset taipuivat KTP:lle yhteispistein 179–210. Pyrintö sijoittui lopputuloksissa näin ollen neljänneksi. Kahdella seuraavalla kaudella Pyrintö selviytyi pudotuspeleihin mutta hävisi puolivälierissä, ensin Uudenkaupungin Urheilijoille 0–2 ja sitten Torpan Pojille 1–2. Jälkimmäisellä kaudella Pyrinnön päävalmentajaksi oli siirtynyt Jarmo Laitinen, joka valmensi joukkuetta vuoteen 1988 asti. Kolmella seuraavalla kaudella Pyrintö ei selviytynyt pudotuspeleihin, ja kaudella 1988–1989 se neuvostovirolaisen maailman- ja euroopanmestari Heino Endenin vahvistamana voitti Arto Savanderin alaisuudessa vain yhden 18 ottelustaan pudoten alemmalle sarjatasolle, jolla se pysyi vuoteen 1995 asti. Suomalaispelaajista 1980-luvun loppupuolella Pyrinnössä pelasivat jo aikaisemmin mainittujen lisäksi muun muassa Pekka Kurvinen, Markku Palkoaho, Pasi Lahtinen, Keijo Alen ja SM-sarjauraansa aloitellut Mika Kankaanpää.


title: Tampereen Pyrintö (koripallo)

text: 1980-luvun lopulla Mikko Koskinen pyöritti Pyrinnön edustuskoripalloa. Koska seuralla ei ollut rahaa joukkueen koossa pitämiseksi, eriytettiin Pyrinnön koripallotoiminta TP-Basket-erikoisseuraksi kaudella 1989–1990. TP-Basketilla vaikutti olevan aluksi mahdollisuus nousta takaisin SM-sarjaan, mutta etenkin Pasi Lahtisen yllättävä lähtö Yhdysvaltoihin vaikeutti pyrkimystä, ja nousu kariutui lopullisesti ratkaisuotteluun, jossa Turun NMKY oli Koskisen ja monen muun mukaan maksanut ulkomaalaispelaaja Hopkinsille, eikä tämä pelannut ottelussa tosissaan. Koskisen mukaan Hopkins oli jo talvella tehnyt sopimuksen Turkuun, jossa tämä pelasikin seuraavalla kaudella. Asia eteni oikeuteen, joka totesi, ettei näyttöä Hopkinsin tahallisesta huonosta pelaamisesta ollut, ja Koskinen tuomittiin maksamaan Hopkinsille korvaus. Koskiselle jäi kaudesta 200 000 markan henkilökohtainen velka, ja hän vetäytyi joukkueen johdosta. Myöhemmin Koskinen uskoi TP-Basketin nousun epäonnistumisen olleen hyvä asia samaan aikaan iskeneen laman johdosta. TP-Basket liitettiin takaisin emoseuraansa vuonna 1992.


title: Tampereen Pyrintö (koripallo)

text: Kaudeksi 1995–1996 Pyrintö nousi jälleen pääsarjaan mutta jäi itälohkon ja koko sarjan viimeiseksi. Seuraavalla kaudella miesten edustuskoripalloon ei seurassa enää löytynyt tarpeeksi vastuunkantajia, eikä ammattimaistunutta pääsarjakoripalloa haluttu rahoittaa velkarahalla. Joukkue jatkoi pääsarjassa fuusioiduttuaan Raholan Pyrkivän kanssa Pyrbasket ry:ksi. Pyrbasketin valmentajaksi valittiin Ilpo Rantanen, joka valmensi joukkuetta vuoteen 1999 asti. Rantasen saapumista edeltäneellä kaudella Pyrintö oli voittanut kahdeksan ottelua 39:stä ja menettänyt sen jälkeen kaksi avainpelaajaa. Pelaajia joukkueeseen hankittiin paikallisista junioreista, ja suoraan yhdysvaltalaisyliopistoista joukkueeseen liittyivät Marcus Norris ja Marlow Talley. Norris teki 6. joulukuuta 1996 jatkoajalle venyneessä ottelussa Korihaita vastaan 62 pistettä, joka on Pyrinnön ennätys pääsarjassa. Maaliskuussa 1998 hän teki varsinaisella peliajalla 48 pistettä. Koripallo nosti tällöin suosiotaan Tampereella, ja kauden 1997–1998 Itä–Länsi-ottelu pelattiin täydessä Pyynikin palloiluhallissa. Pyrinnöstä otteluun osallistuivat valmentaja Rantanen ja avausviisikossa Norris sekä nuori Antti Nikkilä, joka valittiin vuonna 1998 vuoden tulokkaaksi. Rantanen sai kohtuullisen hyvin sujuneen syyspuoliskon jälkeen potkut jouluna 1999. Miikka Sopanen toimi muutaman ottelun ajan joukkueen päävalmentajana, kunnes toimeen astui Jarmo Laitinen.


title: Tampereen Pyrintö (koripallo)

text: Vuosina 1999–2001 joukkueessa pelasi yhdysvaltalainen Damon Williams, joka valittiin kauden 2000–2001 päätteeksi sarjan vuoden ulkomaalaisvahvistukseksi. Joukkueen päävalmentaja Laitinen valittiin vuosina 2000–2001 kahdesti peräkkäin vuoden valmentajaksi. Tero Minetti puolestaan valittiin kaudella 2000–2001 vuoden puolustuspelaajaksi ja Antero Lehto kauden 2003–2004 päätteeksi kehittyneimmäksi pelaajaksi. Vuonna 2000 joukkue pelasi Suomen cupin finaalissa, jossa se hävisi Namika Lahdelle 96–75. Kaudella 2000–2001 Pyrbasket pelasi myös suomalais-ruotsalaisessa liigassa. Seuraavalla kaudella Pyrbasket selviytyi ainoana suomalaisjoukkueena jatkoon alkulohkostaan Pohjois-Euroopan liigan haastesarjassa NEBL Challenge Cupissa voitettuaan muun muassa kahdesti Venäjän pääsarjajoukkue Arsenal Tulan. Pyrbasket sijoittui NEBL Challenge Cupissa lopulta kolmanneksi, ja Darrell Waters valittiin sarjan arvokkaimmaksi pelaajaksi..


title: Tampereen Pyrintö (koripallo)

text: Pyrbasketin yhdysvaltalaispelaajat voittivat vuosien 1996–2003 välillä yhtä kautta lukuun ottamatta runkosarjan korikuninkuuden: vuosina 1997 ja 1998 kunnian sai Norris, vuosina 2000 ja 2001 Williams, vuonna 2002 Ashante Johnson ja vuonna 2003 William McFarlan. Lukuisista henkilökohtaisista palkinnoista huolimatta Pyrbasket ylsi mitaleille vain kerran, kaudella 2000–2001, jolloin se ylsi finaaleihin. Niissä se hävisi Espoon Hongalle voitoin 3–0. Vuoden 2002 Suomen cupista se putosi Semi Final Four -turnauksessa.


title: Tampereen Pyrintö (koripallo)

text: Pyrbasket-fuusio purettiin kauden 2004–2005 jälkeen, ja joukkue jatkoi pääsarjassa alkuperäisellä nimellään Tampereen Pyrintönä. Vuosina 2006–2008 Pyrinnön yhtenä ulkomaalaisvahvistuksena pelasi NBA:ssakin pelannut Eric Washington. Seura alkoi kehittää organisaatiotaan ammattimaisempaan suuntaan ja antaa vastuuta omille nuorille pelaajilleen. Petri Heinonen valittiin vuonna 2007 vuoden tulokkaaksi, ja seuraavana vuonna saman palkinnon sai Jesse Niemi. Pyrintö pelasi seuraavat kaudet ilman kummempaa menestystä sijoittuen runkosarjan päätteeksi pudotuspeliviivan tuntumaan. Päävalmentaja Jarmo Laitinen siirtyi pois päävalmentajan paikalta kauden 2007–2008 jälkeen.


title: Tampereen Pyrintö (koripallo)

text: Kaudeksi 2008–2009 Pyrinnön päävalmentajaksi tuli Pieti Poikola. Pyrinnön alkukausi käynnistyi heikohkosti. Poikola perusti joukkueen pelitavan muun muassa Chicago Bullsin aikaisemmin käyttämään kolmiopeliin, jonka ratkaisevaksi palaseksi nousi sarjan puolivälissä joukkueeseen palannut Damon Williams. Williamsin paluu muutti Pyrinnön pelin lähes täysin: joukkue sijoittui runkosarjassa lopulta seitsemänneksi, ja yllätti voittamalla puolivälierässä Kouvot voitoin 3–0. Välierässä se hävisi Katajalle 3–1, mutta pronssiottelussa se kykeni voittamaan Espoon Hongan 83–74 ja voitti seuran historian ensimmäisen pronssimitalin. Antti Nikkilä valittiin kauden päätteeksi ensimmäisenä pyrintöläisenä vuoden pelaajaksi.


title: Tampereen Pyrintö (koripallo)

text: Vuoden 2009 Suomen cupissa Pyrintö selviytyi loppuotteluun, jossa se hävisi Hongalle 83–101. Korisliigan kaudella 2009–2010 Pyrintö voitti runkosarjan. Pudotuspeleissä joukkue voitti Hongan ja KTP:n voitoin 3–1, ja finaaleissa sitä vastaan asettui Torpan Pojat. Finaalisarja venyi viidenteen otteluun, joka käytiin Pyrinnön kotiareenalla Pyynikin palloiluhallissa. Pyrintö voitti ottelun kaksi ensimmäistä neljännestä 11–4 ja 22–10, ja Williams teki ottelussa 19 pistettä, otti 16 levypalloa ja antoi kahdeksan syöttöä. Pyrintö voitti ToPon ja pääsi juhlimaan seuran ensimmäistä miesten koripallon Suomen mestaruutta. Damon Williams valittiin loppuottelusarjan MVP:ksi ja Pieti Poikola vuoden valmentajaksi.


title: Tampereen Pyrintö (koripallo)

text:
Seuraavalla kaudella Pyrintö voitti runkosarjan uudella piste-ennätyksellä, ja pudotuspeleissä se voitti Torpan Pojat ja Korihait suoraan otteluvoitoin 3–0. Finaaleissa Pyrintö kohtasi Katajan, jolle se hävisi kaksi ottelua. Viimeinen ratkaiseva ottelu pelattiin Pyynikillä, jolloin Pyrintö voitti Katajan lopulta 80–57. Seuran toisen miesten koripallomestaruuden voittaneesta joukkueesta Williams ja Poikola uusivat edellisvuoden palkintonsa. Kirjoittaja Hippo Taatilan mukaan kauden 2010–2011 Pyrintö, jossa Williamsin ja Nikkilän lisäksi pelasivat muun muassa Kenneth Lowe ja Olli Ahvenniemi, oli Korisliigahistorian parhaita puolustuspään joukkueita.
Kaudella 2011–2012 Pyrintö osallistui Korisliigan lisäksi EuroChallengen karsintakierrokselle, jossa se kohtasi unkarilaisen Szolnoki Olaj´n. Pyrintö voitti ensimmäisen osaottelun Tampereella, mutta hävisi Unkarissa. Szolnoki voitti otteluparin yhteispistemäärin 138–134 ja eteni lohkovaiheeseen. Pyrintö oli ensimmäinen FIBA:n alaisiin eurocupeihin osallistunut suomalaisjoukkue sitten kauden 2007–2008. Cupissa Pyrintö sijoittui samalla kaudella hopealle hävittyään Pyynikillä pelatun loppuottelun Katajalle pistein 68–78. Runkosarjassa tamperelaiset olivat kolmansia, ja puolivälierässä joukkue voitti KTP:n otteluvoitoin 3–2. Välierissä Pyrintö taipui mestaruuden vieneelle Loimaalle 2–3-voitoin, ja pronssiottelussa tamperelaiset hävisivät Torpan Pojille 90–97. Kauden päätteksi Antero Lehto valittiin vuoden puolustuspelaajaksi.


title: Tampereen Pyrintö (koripallo)

text: Kaudeksi 2012–2013 Pyrinnön päävalmentajaksi valmennuksesta taukoa pitävän Poikolan tilalle nimettiin edelliskaudella BC Nokiaa valmentanut Ville Tuominen. Joukkueeseen siirtyi maajoukkuepelaaja Carl Lindbom, ja yhdysvaltalaispelaajista Antwine Williamsin tilalle hankittiin LaMonte Ulmer. Kauden aikana Pyrintö pelasi Korisliigan lisäksi EuroChallengea, jonka lohkovaiheessa se pelasi Norrköping Dolphinsia, Södertälje Kingsiä ja BK Ventspilsiä vastaan. Pyrintö voitti molemmat ruotsalaisjoukkueet kotonaan, mutta hävisi loput ottelunsa ja putosi jatkosta seitsemän pisteen korierolla. Kesken kauden loukkaantuneen Lowen sijaiseksi seura hankki Reginald Brattonin. Tammikuun alussa Brattonkin loukkaantui, ja Pyrintö pelasi muutaman viikon kahdella ulkomaalaispelaajalla. Pyrintö johti Korisliigaa sen runkosarjan puolivälissä, jolloin se isännöi liigacupin lopputurnausta. Cupin loppuottelussa joukkue voitti Loimaan 78–73. Pyrintö sijoittui runkosarjassa neljänneksi ja sai vastaansa sarjan viidenneksi sijoittuneen Kauhajoen Karhun, jolle hävisi otteluvoitoin 1–3 muun muassa Lowen hitaan kuntoutumisen vuoksi.


title: Tampereen Pyrintö (koripallo)

text: Kauden jälkeen Tuominen siirtyi valmentamaan Tanskaan, ja Poikola palasi joukkueen päävalmentajaksi. Joukkueen pelaajisto vaihtui jonkin verran, ja Tampereelle hankittiin muun muassa yhdysvaltalainen Kelvin Lewis ja paluumuuttaja Petri Heinonen. Kaudella 2013–2014 Pyrintö pelasi Korisliigan lisäksi ensimmäisenä suomalaisjoukkueena Baltian liigaa, jossa se voitti alkulohkonsa ja sijoittui runkosarjan toiseksi. Joukkue eteni välieriin, jossa se koki tappion BC Siauliaille. Pronssiottelussa TU/Rock voitti Pyrinnön, joka sijoittui sarjassa neljänneksi. Korisliigassa Pyrintö voitti runkosarjan ennätyksellisillä 38 voitolla ja 6 tappiolla. Menestyksen syitä olivat muun muassa edelliskaudesta parantunut joukkuepeli, Poikolan ja Williamsin hyvä henkilökemia, voimakas uusi pelaaja Benjamin Raymond ja kapteeni Lehdon täysammattilaisuus. Pyrintö voitti puolivälierissä Namika Lahden voitoin 3–1 ja välierissä KTP:n voitoin 3–2. Loppuottelusarjassa sitä vastaan asettui jälleen Kataja, joka onnistui voittamaan ensimmäisen kotiottelunsa Joensuussa. Pyrintö voitti kuitenkin kolmannen mestaruutensa otteluvoitoin 3–1. Pyrintö pelasi loppuottelusarjan kotipelinsä Tampereen jäähallissa yli 4 000 katsojan edessä. Antero Lehto voitti kauden päätteeksi vuoden pelaajan ja vuoden kehittyneimmän pelaajan, Williams SM-finaalien arvokkaimman pelaajan ja Poikola vuoden valmentajan palkinnon. Pyrinnön mestaruusvuosina joukkueen markkinointi ja fanitoiminta kehittyivät huomattavasti, suurilta osin Vesa Kuokkalan henkilökohtaisen työn ansiosta.


title: Tampereen Pyrintö (koripallo)

text: Kaudella 2014–2015 Pyrintö jatkoi Baltian liigassa ja selviytyi pudotuspeleihin. Joukkueen avausviisikosta Raymond, Lewis ja Nikkilä siirtyivät muualle, ja helmikuussa myös Lehto siirtyi Italiaan. Pyrinnöllä oli kauden aikana ongelmia loukkaantumisten ja ulkomaalaispelaajien vaihtuvuuden kanssa, ja Nikkilän lähdettyä joukkueen sisäpeli heikkeni. Sijoituttuaan runkosarjassa kuudenneksi se sai puolivälierissä vastaansa Kauhajoen Karhun ja taipui sille voitoin 2–3 molempien joukkueiden voitettua kotiottelunsa. Poikola siirtyi kauden päätyttyä pois päävalmentajan paikalta.


title: Tampereen Pyrintö (koripallo)

text: Kaudelle 2015–2016 Pyrintö keskittyi vain Korisliigaan. Päävalmentajaksi siirtyi Ilkka Palviainen, ja joukkue vahvistui muun muassa omalla kasvatilla, kauden päätteeksi Korisliigan vuoden tulokkaana palkitulla Joonas Cavénilla, marraskuussa Eurocup-voittaja Ricky Minardilla ja vuodenvaihteen jälkeen palanneella J’Nathan Bullockilla. Runkosarjan neljänneksi sijoittunut Pyrintö voitti pudotuspeleissä ensin Loimaan ja välierissä Helsinki Seagullsin. Loppuotteluissa joukkue kohtasi selkeästi paremmin pelanneen Kouvot, joka voitti ottelusarjan 4–1-voitoin jättäen Pyrinnölle sen seurahistorian yhdeksännen SM-mitalin, hopean.


title: Tampereen Pyrintö (koripallo)

text: Kaudeksi 2016–2017 Pyrintö koki merkittävän pelaajamuutoksen, kun Damon Williams siirtyi pois seurasta. Ulkomaalaispelaajat Minard ja Bullock sen sijaan jatkoivat. Niukasti pudotuspeleihin selviytynyt Pyrintö putosi puolivälierissä Salon Vilppaalle. Läpimurtokautensa pelannut sarjan paras suomalainen pisteidentekijä Topias Palmi palkittiin kauden päätteeksi sarjan kehittyneimpänä pelaajana.


title: Tampereen Pyrintö (koripallo)

text:
Seuraavaksi kaudeksi Pyrinnön päävalmentajaksi siirtyi Sami Toiviainen.
Pyrintö pelaa kotiottelunsa vuonna 1977 valmistuneessa Pyynikin palloiluhallissa. Hallin katsojakapasiteetti on Pyrinnön oman ilmoituksen mukaan 1 500 henkeä, mutta erikoisjärjestelyin katsojia on kirjattu esimerkiksi vuoden 2010 finaaliottelussa 1 896 kappaletta. Hallin katsomo-osien laajentamista suunniteltiin, samoin Hakametsän jäähallin muuttamista sisäpalloiluareenaksi Tampereen monitoimiareenan valmistuttua. Todennäköisintä kuitenkin on, että mahdollisesti Santalahteen rakennetaan kokonaan uusi, nykyaikainen palloiluareena.


title: Tampereen Pyrintö (koripallo)

text: Kevään 2014 loppuottelut Pyrintö pelasi Tampereen jäähallissa. Kolmatta loppuottelua seurasi Pyrinnön ennätysyleisö, 4 557 katsojaa. Myös vuoden 2016 SM-finaalit joukkue pelasi Hakametsässä korkein yleisömäärin. Yksittäisiä otteluita Pyrintö on pelannut erilaisten tapahtumien yhteydessä 2000-luvulla Tampere-areenalla ja Pirkkahallissa. Yleisseura Tampereen Pyrinnön toimisto sijaitsee Klingendahlilla Pyhäjärvenkadulla. Toimistossa on myös lipunmyynti Pyrinnön otteluihin suoraan palloiluhallilta ja Tiketti-lippupalvelusta ostettavien lippujen ohella.


title: Tampereen Pyrintö (koripallo)

text: Pyrinnön miesten edustusjoukkueen katsojakeskiarvo on 2010-luvulla ollut tasaisesti Korisliigan keskiarvoa suurempi. Runkosarjassa Pyrinnön keskiarvo on ollut 2010-luvulla yli 900:n kahta kautta lukuun ottamatta. Seuran tilastoidun historian ennätys runkosarjan katsojakeskiarvossa on kaudelta 2010–2011, kun otteluita kävi seuraamassa keskimäärin 967 katsojaa. Pudotuspeleissä Pyrinnön katsojakeskiarvo on 2010-luvulla ylittänyt yhtä kautta lukuun ottamatta aina tuhannen katsojan rajan. Suurin pudotuspelien katsojakeskiarvo, 1 987, syntyi kaudella 2013–2014 loppuottelujärjestelyjen myötä. Baltian liigassa Pyrinnön koko kauden katsojakeskiarvo oli kaudella 2013–2014 612 katsojaa. Seuran yksittäisen Baltian liigan ottelun katsojaennätys on 1 052 katsojaa kauden 2013–2014 välieräottelusta KK Šiauliaita vastaan.


title: Tampereen Pyrintö (koripallo)

text: Pyrintö tarjoaa virallista kannattajajäsenyyttä etuuksineen ("Pyrintö Fan Club"). Fan Club aloitti virallisen toimintansa kaudella 2010–2011.


title: Tampereen Pyrintö (koripallo)

text: Pyrinnön faniryhmän de facto nimitys on "Punakaarti". Se alkoi muodostua nykyiseen muotoonsa keväällä 2009 ja kannustaa otteluissa A4-katsomon yläosasta käsin. Pyrinnölle on myös tehty oma kannatuslaulu, "Iso P", ja joukkueen ottelussa on usein paikalla kannattajahahmo "Punainen mies". Tunnettuja Pyrinnön kannattajia ovat muun muassa rap-artistit Kalle Kinos ja "Majuri x Pyrintö" -t-paidan yhteistyössä Pyrinnön kanssa tehnyt Majuri sekä eläköitynyt päätoimittaja Jorma Pokkinen.


title: Tampereen Pyrintö (koripallo)

text: Pyrinnön lisäksi Tampereen seudulta on historian saatossa pelannut miesten pääsarjatasolla muitakin joukkueita: Tampereen Kiertäjät, Pispalan Tarmo ja viimeisimpänä muun muassa Pyrinnön kasvatteja ostamaan pyrkivä BC Nokia edeltäjineen. 2000-luvulla Pyrintö on kilvoitellut muun muassa muiden pääsarjan maratontaulukon kärkijoukkueiden, Torpan Poikien ja KTP-Basketin, kanssa. Loppuottelusarjoissa Pyrintö on pelannut Joensuun Katajaa vastaan.


title: Tampereen Pyrintö (koripallo)

text: 2010-luvun Suomen mestaruudet ovat jakautuneet pääosin Pyrinnön ja Loimaan Korikonkarien (Bisons Loimaa) kesken. Joukkueiden kohtaamiset ennen Bisonsin liigajoukkueen ajautumista konkurssiin olivat vetovoimaisia, ja joukkueita voitiin joillakin tavoin pitää toistensa vastakohtina: Pyrinnöllä on takanaan vuosikymmeniä korkeimmalla sarjatasolla, kun taas Bisons oli tuotemerkkinä tuore. Vastakkainasettelua oli myös seurojen toimintastrategioissa: kasvattajaseuraksi profiloitunut Pyrintö on ollut Korisliigassa eniten omia kasvattejaan peluuttavia joukkueita, kun taas selvästi suuremmalla budjetilla pitkään toiminut Bisons hankki pelaajansa muualta ja kärsi pitkään myös talousvaikeuksista, joiden estämiseksi Pyrinnöllä on ollut tiukka linja.


title: Tampereen Pyrintö (koripallo)

text: Pyrintö nosti ensimmäiset koripallolegendojensa pelipaidat Pyynikin palloiluhallin kattoon 7. helmikuuta 2014 ennen sarjaottelun alkua. Neljän pelaajan paidat nostettiin kunnianosoituksena pelaajille ja esikuvaksi sekä kertomaan seuran perinteistä tuleville sukupolville. Seuraavat kolme pelipaitaa nostettiin kattoon 5. tammikuuta 2018 ja Damon Williamsin pelipaita 15. joulukuuta 2018. Williamsin pelinumero 32 on ainoa, jonka Pyrintö on ”jäädyttänyt” eli poistanut käytöstä.


title: Tampereen Pyrintö (koripallo)

text: Korisliiga


title: Tampereen Pyrintö (koripallo)

text: Suomen cup


title: Tampereen Pyrintö (koripallo)

text: Kansainväliset sarjat


title: Tampereen Pyrintö (koripallo)

text: Tunnustukset


title: Tampereen Pyrintö (koripallo)

text: Korisliigan vuoden pelaaja


title: Tampereen Pyrintö (koripallo)

text: Korisliigan SM-finaalien paras pelaaja


title: Tampereen Pyrintö (koripallo)

text: Korisliigan vuoden puolustuspelaaja


title: Tampereen Pyrintö (koripallo)

text: Korisliigan vuoden ulkomaalaisvahvistus


title: Tampereen Pyrintö (koripallo)

text: Korisliigan vuoden tulokas


title: Tampereen Pyrintö (koripallo)

text: Korisliigan vuoden kehittynein pelaaja


title: Tampereen Pyrintö (koripallo)

text: Korisliigan vuoden valmentaja


title: Tampereen Pyrintö (koripallo)

text: Korisliigan vuoden seurajohtaja


title: Tampereen Pyrintö (koripallo)

text:
Muut
NEBL Challenge Cupin paras pelaaja


title: Tampereen Pyrintö (koripallo)

text: 15. toukokuuta 2017 mennessä Pyrintö on pelannut pääsarjatasolla 1493 runkosarjaottelua, joista se on voittanut 755 ja pelannut yhdeksän kertaa tasan. Voitetuissa runkosarjaotteluissa Pyrintö on kolmantena ToPon ja KTP:n jälkeen, ja pelattujen pääsarjaotteluiden määrässä se on KTP:n jälkeen toisena. Enemmän pelattuja SM-kausia on lisäksi Panttereilla. SM-mitalien määrällä sekä mestaruuksien määrällä mitattuna Pyrintö on maratontaulukon kymmenentenä.


title: Tampereen Pyrintö (koripallo)

text: Tampereen Pyrinnön miesten edustusjoukkueen tilastohistorian kymmenen parasta Suomen pääsarjan runkosarjassa. Lihavoidut pelaajat ovat aktiivipelaajia. Tilastot päivitetty 31. joulukuuta 2018.


title: Tampereen Pyrintö (koripallo)

text: Eniten kausia Pyrinnön miesten edustusjoukkueen päävalmentajana pääsarjatasolla on toiminut Jarmo Laitinen. SM-mitalien määrällä mitattuna menestynein Pyrintö-valmentaja on Pieti Poikola.Pyrinnön koripallojaoston taustalla on yleisseura Tampereen Pyrintö. Pyrinnön koripallojaosto on keskittynyt toimintansa kehittämiseen ja pelaajakasvatukseen eikä tavoittele menestystä vuosittain muun toiminnan kustannuksella. Seura panostaa pitkäjänteisesti sekä edustus- että juniorikoripalloon. Seuran juniorityö tuottaa pelaajia aina seuran edustusjoukkueeseen ja ulkomaille asti. Vapaaehtoistyöllä on merkittävä osa Pyrinnön toiminnassa, ja seuraihmisiä on runsaasti.


title: Tampereen Pyrintö (koripallo)

text: Pyrinnön akatemia- ja reservijoukkue Pyrintö Akatemia pelaa kaudella 2018–2019 I-divisioona A:ssa, toiseksi korkeimmalla sarjatasolla, jossa se on pelannut kaudesta 2011–2012 lähtien. Vuoteen 2018 asti joukkueen nimi oli Pyrintö II. Parhaimmillaan kakkosjoukkue on sijoittunut I-divisioonassa neljänneksi. Pyrintö Akatemia pelaa muun muassa Pyrinnön A-nuoria ja pääsarjatasolla esiintyneitä pelaajia. Joukkueessa on pelannut myös ulkomaalaispelaajia, kuten J’son Stamper, Yannick Anzuluni, David Jackson ja Tyrone Kent.


title: Tampereen Pyrintö (koripallo)

text: Akatemia harjoittelee seuran edustusjoukkueen kanssa ja mahdollistaa pelaajien kehityksen sarjatasojen välillä. Seura itse on kuvaillut kakkosjoukkuetta pelaajahautomoksi, jonka kautta voi nousta edustusjoukkueeseen taitojen kehityttyä riittävälle tasolle. Esimerkiksi Topias Palmi siirtyi edustusjoukkueeseen reservijoukkueen kautta. Pyrintö Akatemia on muiden Pyrinnön divisioonajoukkueiden tavoin myös mahdollisuus jatkaa pelaamista nuorisojoukkueiden jälkeen.


title: Tampereen Pyrintö (koripallo)

text: Reservijoukkue tarjoaa edustusjoukkueelle myös mahdollisuuden käyttää jatkuvasti kunnossa olevia pelaajia. Muun muassa Osku Heinonen kuntoutti itseään jonkin aikaa Pyrintö II:ssa loukkaantumisensa toipumisvaiheessa.


title: Tampereen Pyrintö (koripallo)

text: Pyrinnöllä oli reservijoukkueita myös ennen nykyistä versiota. Kuuluisin näistä lienee varsinkin 1960-luvulla Arvo Jantusen ja Heino Komusaaren vahvistamana hyvin pelannut "Reuhari"-ryhmittymä.


title: Tampereen Pyrintö (koripallo)

text: Pyrinnön naisten edustusjoukkue pelaa toiseksi korkeimmalla sarjatasolla, I-divisioonassa. Pyrintö on naisten pääsarjan menestyneimpiä seuroja. Erityisesti 1950- ja 1980-luvuilla Pyrintö kuului naisten SM-sarjan parhaisiin joukkueisiin, ja se on voittanut kahdeksan kertaa Suomen mestaruuden ja kerran Suomen cupin.


title: Tampereen Pyrintö (koripallo)

text: Pyrinnössä on kumpikin sukupuoli mukaan laskettuna yli 600 lisenssikoripalloilijaa ja noin 55 valmentajaa, ja se on Suomen suurimpia ja menestyneimpiä juniorikoripalloseuroja: keväällä 2016 Pyrintö oli lisenssipelaajien määrällä mitattuna Suomen kolmanneksi suurin ja pääkaupunkiseudun ulkopuolisista seuroista suurin koripalloseura. Pyrintö pyrkii kehitämään kasvattejaan kilpatasolle aina ulkomaille ja maajoukkueeseen saakka. Seuran koripallon junioritoiminta on viime aikoina ollut erittäin suosittua, ja salivuorojen puute on toistaiseksi rajoittanut junioritoiminnan laajentamista. 2000-luvulla seuran meritoitunein kasvatti lienee Antti Nikkilä. Jos Yhdysvaltain yliopistosarjoja ei huomioida, ovat Pyrinnön mieskasvateista pelanneet ulkomailla ammattilaisina Nikkilän lisäksi myös Joonas Cavén, Marko Laine, Antero Lehto ja Tero Minetti.


title: Tampereen Pyrintö (koripallo)

text: Juniorijoukkueita Pyrinnössä on ikäryhmittäin pojissa kolmen mikro- ja kahden mini-ikäluokan sekä C-, B- ja A-nuorten tasolla. Varttuneemmille miespuolisille pelaajille seurassa toimivat miesten ja edustus- ja reservijoukkueiden lisäksi II- ja IV-divisioonajoukkueet sekä harrastekorisjoukkue. Aikuisille vasta-alkajille Pyrintö järjestää aikuisten koripallokoulua ja nuorimmille ikäluokille aloittavien koripallokoulua sekä Pikkusudet-koriskoulua. Lisäksi seuralla on Unified-joukkue. Pyrintö ja Raholan Pyrkivä järjestävät kesäisin jokavuotisen Delfin Basket -turnauksen, jossa on juniorisarjojen lisäksi aikuisten kilpa- ja kuntosarjoja. Delfin Basket on satoine osallistuvine joukkueineen Suomen suurimpia koripalloturnauksia. Pyrintö tekee lisäksi aktiivista yhteistyötä tamperelaisten peruskoulujen kanssa: esimerkiksi kaudella 2014–2015 miesten edustusjoukkueen pelaajat kävivät pitämässä koripallotunteja yli 25 koulussa. Yleisseura-Pyrintö vastaa myös Tampereen oppilasurheilutoiminnasta.


title: Tampereen Pyrintö (koripallo)

text: A-poikien Suomen mestaruuksia Pyrinnöllä on kaksi vuosilta 1986 ja 2001. Lisäksi se voitti ikäluokan epävirallisen Suomen mestaruuden vuonna 1945. Nykyisin seuran edistyneimmät A-juniori-ikäiset pelaavat myös miesten reservijoukkueessa. B-pojissa Pyrintö on voittanut kolme Suomen mestaruutta, kaksi peräkkäin vuosina 1983–1984 ja vuonna 2005. Vuodesta 2008 Pyrinnön B-pojat ovat yltäneet SM-mitaleille neljästi. Vuoden 2014 toinen SM-loppuottelu keräsi Tampereella noin 600 katsojaa. C-pojissa Pyrintö on voittanut 2010-luvulla Suomen mestaruuden vuonna 2012 ja SM-hopeaa vuonna 2015. Lakkautetuista ikäkausisarjoista Pyrintö voitti 22-vuotiaiden Suomen mestaruuden vuonna 2004 ja minipoikien varsinaisen Suomen mestaruuden vuonna 1981. Koripallon seuratoiminnan tasoa mittaavan Kultainen Kori -kilpailun Pyrintö on voittanut kuudesti (1987, 1988, 1992, 1998, 1999, 2000).


title: Tampereen Pyrintö (koripallo)

text:
Miesten ja poikien joukkueet kaudella 2016–2017
Pyrinnön kotisalit kaudella 2016–2017


title: Tampereen Pyrintö (koripallo)

text: Pyrinnöllä on virallinen sivu Facebookissa ja Twitterissä, Instagram-tili sekä virallinen YouTube-kanava. Paikallisviestimistä Aamulehti ja radiokanava FUN Tampere sponsoroivat joukkuetta, ja Aamulehti julkaisee raportteja Pyrinnön otteluista. Joukkueen ottelut lähetetään muiden Korisliigaseurojen tavoin Elisa Viihteen Fanseat-verkkopalvelun kautta ja suurin osa television Elisa Viihde Sport -kanavilta. Satunnaisia otteluita televisioidaan muun muassa Yleisradion kautta. Kaudella 2014–2015 Aamulehti näytti verkkosivuillaan suorana Pyrinnön Baltian liigan runkosarjan kotiotteluita.


title: Tampereen Pyrintö (koripallo)

text: Pyrinnön edustusjoukkueen budjetti on suurentunut 2000-luvulla lähes vuosittain. Joukkueen budjetti on ollut kuitenkin pääsarjajoukkueista pienimpiä. Esimerkiksi kauden 2011–2012 budjetti oli Pyrinnön suurin vuosikymmeneen, mutta liigaseuroista kyseisen kauden toiseksi pienin. Kauden 2013–2014 budjetti kasvoi keväällä 343 000 euroon, josta 205 800 euroa oli pelaaja- ja valmennuspalkkioita. Kauden 2015–2016 budjetista palkkoihin meni 301 000 €. Yleisseurana Pyrinnön miesten ja naisten koripallon edustusjoukkueet eivät maksa erillisiä toimistokustannuksia, mikä pienentää niiden budjetteja.


title: Tampereen Pyrintö (koripallo)

text: Kun koripallo alkoi kehittyä Pyrinnössäkin ammattimaiseksi lajiksi 1970-luvulla, otettiin joukkueen historian ensimmäisen ulkomaalaisvahvistuksen hankkimista varten 70 000 markan laina. Myös suomalaispelaajat alkoivat vaatia korvauksia pelaamisestaan, ja Pyrinnön koripallojaosto ajautui velkakierteeseen, jota se paikkasi emoseuran kustannuksella muiden lajijaostojen osoittaessa tyytymättömyyttään. Kierre saatiin sittemmin katkaistuksi. Nykyisin paljon vapaaehtoistyötä käyttävä ja kulujen minimoimista ohjenuoranaan käyttävä Pyrinnön koripallojaosto tekee vuosittain Korisliigan osalta suunnilleen nollatuloksen. Vuodesta 1983 lähtien Suomen mestaruuden voittaneista 11 joukkueesta Pyrinnön lisäksi ainoastaan Kataja ei ole ajautunut konkurssiin tai pahoihin julkisuudessa ruodittuihin talousvaikeuksiin.


title: Puutorin Vessa

text: Puutorin Vessa on Turun Puutorilla sijaitseva pyöreä rakennus. Vuonna 1933 silloisen linja-autoaseman yhteyteen valmistunut, Totti Soran vaakahuoneeksi suunnittelema rakennus toimi yleisenä käymälänä vuoteen 1986 saakka. Markku Heikkilä ja Kaija Väisänen kunnostivat rakennuksen ravintolaksi, joka avautui vuonna 1997 nimellä Puutorin Vessa. Heikkilä toimi itse ravintoloitsijana vuoteen 2007 saakka. Ravintola meni konkurssiin huhtikuussa 2014, ja tiloihin tuli Tim Gloganin pitämä brittipubi The WaterLoo. Kiinteistön omistaa Heikkilän, Väisäsen ja Jarkko Pihlajan perustama Turun toimitilamarkkinointi Oy. Rakennuksen edustalla Puutorilla järjestetään ympäri vuoden erilaisia tapahtumia.


title: Puutorin Vessa

text: Ravintola Puutorin Vessan avajaisia vietettiin Kustaan päivänä 6. kesäkuuta 1997. Vuosipäivää oli tapana juhlistaa valitsemalla Vuoden Kustu. Markku Heikkilä toimi Puutorin Vessan ravintoloitsijana vuoteen 2007 saakka, minkä jälkeen liiketoiminta myytiin ravintoloitsija Lasse Laaksoselle.


title: Clarence Abel

text: Clarence John ”Taffy” Abel (28. toukokuuta 1900 Sault Ste. Marie, Michigan – 1. elokuuta 1965 Sault Ste. Marie) oli yhdysvaltalainen jääkiekkoilija, joka oli pelipaikaltaan puolustaja.


title: Clarence Abel

text: Abel aloitti uransa 1918 Michigan Soo Nationals -joukkueessa. Seuraavana vuonna hän siirtyi Michigan Soo Wildcatsiin, jossa pelasi vuoteen 1922 saakka. Seuraavaksi hän siirtyi USAHA-liigassa pelanneeseen St. Paul Athletic Clubiin, jossa hän pelasi kaudet 1922–1925. Kauden 1925–1926 Abel pelasi CHL-liigassa Minneapolis Millers -joukkueessa. Kauden jälkeen hän sai NHL-sopimuksen New York Rangersiin. Hän pelasi Rangersissa kolme kautta ja voitti Stanley Cupin 1928. 1929 Abel siirtyi Chicago Blackhawksiin, jossa hän pelasi viisi kautta. Hän lopetti uransa kauden 1933–1934 jälkeen toiseen Stanley Cup -voittoon. Yhteensä Abel pelasi NHL:ssä 321 runkosarjaottelua, joissa syntyi 19 maalia ja 18 syöttöä eli yhteensä 37 tehopistettä. Jäähyminuutteja hän keräsi 359. Hän pelasi NHL:n pudotuspeleissä 8 ottelua ilman tehopisteitä ja keräten 8 jäähyminuuttia.


title: Clarence Abel

text: Abel edusti Yhdysvaltoja Chamonixin talviolympialaisissa 1924. Joukkue voitti turnauksessa olympiahopeaa.


title: Hitomi Yoshizawa

text: Hitomi Yoshizawa (吉澤 ひとみ, Yoshizawa Hitomi s. 12. huhtikuuta 1985 Iruma, Saitama, Japani) on japanilainen muusikko, yksi Morning Musume -popyhtyeen jäsenistä. Hän liittyi Morning Musumeen vuonna 2000 Ai Kagon, Nozomi Tsujin ja Rika Ishikawan kanssa, Hitomi oli tuolloin 14.5-vuotias. Heidän debyyttisinglensä oli iloinen "Happy Summer Wedding".


title: Hitomi Yoshizawa

text: Alkuvaiheessa Hitomi oli todella poikamainen, nykyisin kuitenkin ulkonäöltään naisellisempi ja aikuistunut. Häntä pidetään yhtenä Morning Musumen hauskimmista jäsenistä. Hän on 163 cm pitkä ja hänen veriryhmänsä on O. Hitomi sai ensimmäisen kerran pääroolin Morning Musumen kappaleessa Mr. Moonlight ~Ai no Big Band~.


title: Hitomi Yoshizawa

text: Hitomi on myös Hello! Projectin jalkapalloseuran Gatas Brilhantes H.P:n kapteeni.


title: Hitomi Yoshizawa

text: Hitomin pikkuveli, Kōta Yoshizawa kuoli liikenneonnettomuudessa 16-vuotiaana, 11.1.2007.


title: Hitomi Yoshizawa

text: Hitomi valmistui Morning Musumesta 6.5.2007, ja tuottaja Tsunkun (sekä omien sanojensa) mukaan jatkaa Hello! Projectissa soolouralla. Hänen jälkeensä Morning Musumen johtajana jatkoi Miki Fujimoto, ja alijohtajaksi ryhtyi Ai Takahashi. Fujimoto kuitenkin erosi kesäkuussa -07 ja Ai Takahashista tuli johtaja Risa Niigakin jatkaessa alijohtajana. Hän laulaa nykyään duossa HANGRY&ANGRY Rika Ishikawan kanssa HANGRY:na sekä Gatas Brilhantes H.P'n lauluryhmässä Ongaku Gatasissa.


title: Hitomi Yoshizawa

text: Yoshizawan suuntautumisesta on keskusteltu melko usein. Mm. Abe Natsumi ja Iida Kaori ovat epäilleet Hitomin joskus olleet ihastunut näihin. Myös Ishikawa Rika on kertonut Yoshizawan humalassa sanoneen "Tämä ei liity asiaan mitenkään, mutta... Rika, olet todella söpö..."


title: Hitomi Yoshizawa

text: Yoshizawaa kutsutaan usein Yossieksi (/Yossyksi/Yossiksi/Yossuiksi/Yosshiksi), vain Satoda Mai kutsuu häntä Yoshikoksi. Lähimmät ystävät kutsuvat Hitomia toisinaan Yocchaniksi.


title: Hitomi Yoshizawa

text:
Morning Musume (2000-2007)
Ongaku Gatas (2007-)2000: Akagumi 4 (toinen generaatio)


title: Hitomi Yoshizawa

text: 2001: 10nin Matsuri


title: Hitomi Yoshizawa

text: 2002: Sexy 8


title: Hitomi Yoshizawa

text: 2003: 11WATER


title: Hitomi Yoshizawa

text: 2004: H!P All stars2002: Venus Mousse


title: Hitomi Yoshizawa

text: 2003-: Gatas Brilhantes H!P


title: Hitomi Yoshizawa

text: 2002: Pinch Runner


title: Hitomi Yoshizawa

text: 2002: Tokkaekko


title: Hitomi Yoshizawa

text: 2003: Koinu Dan no Monogatari, Que? hayaku nihongo wo oshiete kudasai (?????????)


title: Hitomi Yoshizawa

text: 2002: おれがあいつであいつがおれで (Ore ga Aitsu de Aitsu ga Ore de)


title: Hitomi Yoshizawa

text: 2002: はいからさんが通る (Haikara-san ga Tooru)


title: Hitomi Yoshizawa

text: 2004: もっと恋セヨ乙女 (Motto Koiseyo Otome)


title: Hitomi Yoshizawa

text: 2007: 新幹線ガール (Shinkansen Girl


title: Hitomi Yoshizawa

text: 6.10.2001: Yossui


title: Hitomi Yoshizawa

text: 20.3.2004: 8teen


title: Hitomi Yoshizawa

text: 20.4.2007: Hello! Yosshi


title: Doom (pelisarja)

text: DOOM (kirjoitetaan myös Doom tai DooM) on id Softwaren kehittämä ensimmäisen persoonan ammuntapelisarja. Peli kuuluu ensimmäisiin ja suosituimpiin ensimmäisen persoonan ammuntapeleihin.


title: Doom (pelisarja)

text: Ensimmäisen pelin alku sijoittuu Marsin kuihin. Pelin alkutarinassa kerrotaan, että teleporttien kautta on saapunut erilaisia hirviöitä suoraan helvetistä. Pelaajan hahmo on ainut eloonjäänyt. Siitä alkaa pelaajan lähes mahdottomalta tuntuva kamppailu, jonka suosion ansiosta Doomista on tehty jo useita pelejä.


title: Maantiejuna

text: Maantiejuna () on tehokkaisiin kuljetuksiin tarkoitettu ajoneuvoyhdistelmä, jota käytetään tietyillä alueilla Australiassa, Yhdysvalloissa ja Länsi-Kanadassa. Yhdistelmällä voi kuljettaa jopa 115 tonnin kuormia.


title: Maantiejuna

text: Maantiejuna koostuu tavallisesta vetoautosta ja kahdesta tai useammasta sen vetämästä perävaunusta. Puoliperävaunut yhdistetään vetopöydällä varustuilla apuvaunuilla eli dollyilla ja varsinaiset perävaunut vetokoukulla. Maantiejunat ovat suuria ja painavia, joten niitä voidaan käyttää turvallisesti vain Australian Outbackilla ja muilla alueilla, joissa liikenne on vähäistä ja maasto tasaista.


title: Ksar-el-Kebir

text: Ksar-el-Kebir () on kaupunki Pohjois-Marokossa. Vuonna 2004 siellä oli 107 380 asukasta.


title: Ksar-el-Kebir

text: Ksar-el-Kebir on historiallisesti merkittävä kaupunki, sillä sen edustalla käytiin 4. elokuuta 1578 Alcácer Quibirin taistelu. Portugali kärsi kuninkaansa Sebastian I:sen johtamana tappion maureille ja menetti tämän jälkeen kiinnostuksensa Maghrebin alueeseen. Sekä Sebastian I että Marokon kuningas Abd al-Malik kuolivat taistelussa.


title: Puoliperävaunu

text: Puoliperävaunu on perävaunu, jonka kaikki akselit sijaitsevat sen takaosassa ja jonka etuosa kytketään puoliperävaunun vetoautoon tai apuvaunuun. Se aiheuttaa vetoautoon tai apuvaunuun olennaisen kohtisuoran kuormituksen.


title: Nanne Dahlman

text: Nanne Dahlman (s. 7. syyskuuta 1970) on entinen suomalainen tennispelaaja. Hänen korkein sijoituksensa WTA:n maailmanlistalla oli 59. 1. helmikuuta 1993. Suomalaispelaajista ainoastaan Emma Laine on ollut tätä korkeammalla WTA-listalla. Dahlman on kuusinkertainen naisten kaksinpelin suomenmestari. Hän voitti seitsemän ITF:n kaksinpeli- ja kuusi nelinpeliturnausta.


title: Nanne Dahlman

text: Dahlman selviytyi ensimmäisen kerran Grand Slam -turnauksen pääsarjaan Ranskan avoimissa 1991. Vuosina 1992 ja 1993 hän selviytyi kaikkien Grand Slam -turnausten pääsarjoihin parhaimpina tuloksinaan pääsy kolmannelle kierrokselle Australian avoimissa vuonna 1992 ja Yhdysvaltain avoimissa 1993. Vielä vuonna 1996 hän selvisi kolmannelle kierrokselle Australian avoimissa ja toiselle Yhdysvaltain avoimissa. Dahlman lopetti ammattilaisuransa vuonna 1997. Hänen pikkuveljensä on jääkiekkoilija Toni Dahlman.


title: Harvest Moon (pelisarja)

text: Harvest Moon on alun perin Nintendolle julkaistu maatilan isännöimiseen keskittynyt pelisarja. Sen kehittäjänä toimi Victor Interactive Software, jonka myöhemmin vuonna 2002 osti Marvelous Interactive. Pelien päätarkoitus on ylläpitää maatilaa tietyn aikaa, viljellä kasveja vaihtelevina vuodenaikoina, ystävystyä läheisen kylän väen kanssa ja osallistua kilpailuihin. Joissain peleissä voi jopa mennä naimisiin.


title: Harvest Moon (pelisarja)

text: Ensimmäinen sarjan peli oli SNES:ille vuonna 1997 julkaistu "Harvest Moon". Pelin eri versioita on julkaistu muun muassa Game Boylle, Game Boy Advance:lle, Nintendo 64:lle, PlayStationille, PlayStation 2:lle, Nintendo Switch:lle ja Nintendo GameCubelle. Kehityksessä ovat myös omat versiot PlayStation Portablelle, Nintendo DS:lle sekä Wiille.


title: Harvest Moon (pelisarja)

text: Suurin osa Harvest Moon -peleistä noudattaa samaa kaavaa. Pelaajalle annetaan maatila hoidettavaksi tietyksi ajaksi (usein kolmeksi), jonka aikana pelaajan tehtävänä on saada maatila toimimaan tuottavasti sekä ystävystyä kyläläisten kanssa.


title: Harvest Moon (pelisarja)

text: Suurin osa peliajasta kuluu kasvien, vihannesten sekä hedelmien viljelemiseen ja istutusten kastelemiseen sekä rikkaruohojen, kivien ja kantojen poistamiseen. Rahan saanti useimmissa peleissä tapahtuu myymällä itse tuotteita, kuten vesimeloneja, tai vaikkapa metsästä poimittuja marjoja. Tilan tuotteita myydään asettamalla ne ruokasäilöön, josta avustaja käy päivittäin hakemassa ne myyntiin.


title: Harvest Moon (pelisarja)

text: Pelaajan on myös pidettävä huolta hahmonsa kunnosta, joka saattaa väsyä esimerkiksi kesken kannon poistamisen tai kastelutehtävien. Hahmo saattaa myös sairastua tehtyään töitä vesisateessa.


title: HDR

text: HDR (tulee englanninkielistä sanoista High Dynamic Range) tarkoittaa kuvantamista, missä kuvaa käsitellään muodossa, jossa on dynamiikkaa enemmän kuin tavalliset monitorit ja tulostimet pystyvät esittämään. Dynamiikalla tarkoitetaan tässä sitä kuinka laaja kirkkausalue voidaan esittää niin, että kuvan yksityiskohdat vielä erottuvat. Dynamiikka mitataan yleensä aukkoina siten, että kukin aukko kaksinkertaistaa kirkkauden. Korkealle ja matalalle dynamiikalle ei ole yksikäsitteistä rajaa, mutta tyypillinen matalan dynamiikan kamera, filmi tai monitori toistaa noin 5-9 aukon laajuisen dynamiikka-alueen.


title: HDR

text:
Jotta HDR-kuva voitaisiin näyttää tavanomaisilla monitoreilla tai tulostaa valokuvapaperille, pitää tavanomaista laajempi kirkkausalue kutistaa näyttölaitteen tai tulostimen kirkkausaluetta vastaavaksi. Yksinkertaisin, lineaarinen kutistaminen johtaa kontrastittomiin ja mitäänsanomattomiin kuviin, jotka eivät vaikuta luonnollisilta.
Kehittyneemmät tonemapping-algoritmit (esimerkiksi Fattal et al. ja Mantiuk et al. ) pyrkivät säilyttämään paikallisen kontrastin.


title: HDR

text:
HDR-kuva tyypillisesti muodostetaan valotushaarukoinnilla ottamalla samasta näkymästä useampi valokuva eri valotuksilla, esim. viisi kuvaa valotusajoilla 1/125 s, 1/250 s, 1/500 s, 1/1000 s ja 1/2000 s muiden valotusparametrien (aukko, herkkyys) pysyessä samana.
Näiden kuvien yhdistämiseen on lukuisia ohjelmistoja, esimerkiksi Photomatix Pro, Photoshop ja Luminance HDR (entinen Qtpfsgui). Nämä ohjelmistot osaavat rekonstruoida eri valotusajoilla otetuista kuvista kameran toistokäyrän ja sen pohjalta laskea kullekin pikselille todellisen kirkkauden.


title: HDR

text: HDR-muotoinen kuva esitetään yleensä jossakin muodossa missä dynamiikalla ei ole käytännössä rajoja, esimerkkinä EXR. EXR-muodossa kunkin pikselin kukin värikomponentti (RGB, punainen, vihreä, sininen) esitetään liukulukuna, jolloin kirkkauden suuruusluokka voi vaihdella huomattavasti ja merkitsevien numeroiden määrä pysyy silti vakiona.


title: HDR

text: Tällainen liukulukuina esitetty HDR-kuva on tavallaan rekonstruktio siitä millaiset valoisuuserot maisemassa oli ennen kuin se kuvattiin, lisättynä mahdollisesti kuvantamisvälineen virheillä.


title: HDR

text: Tonemapping tarkoittaa prosessia, jolla korkean dynamiikan kuva käsitellään esitettäväksi normaalilla matalan dynamiikan esityslaitteella, kuten monitorilla tai tulostimella. HDR-kuva ei sinänsä vaadi tonemappingia tehtäväksi, HDR-kuva voidaan vain "valottaa", ts. kiinnittää sen kirkkaus johonkin kohtaan asteikkoa ja esittää sellaisenaan. Jos kuvassa kuitenkin on dynamiikkaa enemmän kuin matalan dynamiikan laite pystyy esittämään, tällöin joko valoisuuserot näyttölaitteella eivät vastaa todellisuutta (liian alhainen kontrasti) tai suuri osa kuvasta on joko täysin valkoinen (ylivalottunut) tai täysin musta (alivalottunut).